DODIKOV PONOS MOGAO BI POSTATI PREVARA STOLJEĆA: Sumnjivi uslovi za gradnju autoputa, umjesto 9 MILIONA, oni su uplatili SAMO JEDNU MARKU | Slobodna Bosna\nDODIKOV PONOS MOGAO BI POSTATI PREVARA STOLJEĆA: Sumnjivi uslovi za gradnju autoputa, umjesto 9 MILIONA, oni su uplatili SAMO JEDNU MARKU\nČetvrtog oktobra zvanično je parafiran Ugovor sa kineskim partnerima. 42 kilometra autoputa Banjaluka-Prijedor izgradiće se za 297 miliona eura koliko kineska kompanija ''Shandong International'' planira da uloži\nDa bi se krenulo sa radovima, potrebno je da Kinezi uplate koncesionu naknadu od oko 8,7 miliona maraka, što se još uvijek nije desilo. Umjesto toga, Kinezi su uplatili jednu marku za osnivanje firme u Banjaluci. Iz Ministarstva saobraćaja i veza kažu da je to i bio jedan od uslova da se počne saradnja.\n''Prema zakonu o koncesijama, koncesionar mora imati sjedište u RS. Ugovor je parafiran sa kompanijom koja je registrovana ovdje u Republici Srpskoj. Mi očekujemo da se odmah, shodno zakonu o koncesiji i po uplati koncesione naknade, ugovor o dodjeli koncesije o izgradnji autoputa Prijedor-Banjaluka potpiše'', kaže pomoćnik ministra saobraćaja i veza RS Nataša Kostić.\nVlada Srpske je obećala da će, ukoliko od putarine godišnje ne naplati 32,5 miliona evra, posegnuti za budžetom Srpske i plaćanje duga staviti na teret građana. Posljednje brojanje vozila na dionici Banjaluka-Prijedor urađeno je 2015. godine i u najboljem slučaju ne može obezbijediti potreban novac za otplatu. Međutim, iz ''Autoputeva'' uvjeravaju da će se dug za izgradnju autoputa Banjaluka-Prijedor uredno isplaćivati jer se broj vozila na putevima u Srpskoj povećao za 10%.\n''Moguće je da će u prvih par godina biti potrebna pomoć iz budžeta, ali gledano na čitavih 30 godina apsolutno ne, jer u drugoj polovini koncesionog perioda prihod mora biti veći od obaveza, što znači da će biti zarade po ovom osnovu i za koncesionara i za nas kao vlasnika autoputa'', kaže direktor ''Autoputeva RS'' Dušan Topić.\nPrema podacima javnog preduzeća ''Autoputevi Srpske'' od putarine je u 2017. godini 7,8 miliona maraka, što je nedovoljno da se dug za izgradnju vraća kontinuirano. Zbog činjenice da javnost nije upoznata sa svim detaljima ugovora, to daje prostor za manevrisanje, upozoravaju ekonomisti.\n''Kada golim okom pogledate finansijsku konstrukciju do koje smo došli iz medija, vidite da je taj ugovor finansijski štetan po RS i stiče se osjećaj da je nekad nekom nešto učinjeno, pa se sad vraća tom nekom na bazi ugovora o koncesiji'', kaže ekonomista Jelena Trivić.\n''Mi nismo previše ozbiljni kad kreiramo projekte ili kad ih ponudimo partnerima, ali su partneri vrlo oprezni jer su informacije stigle do njih, a BiH ima oko 2 milijarde rezevisanih sredstava koji nisu pripremljeni za realizaciju. To kod nas u birokratiji nije veliki problem, ali kad biste to kod nekog investitora uradili, morali biste da platite i ostali bi bez posla'', tvrdi ekonomista Zoran Pavlović.\nTo je još jedan projekat koji je vlast započela u predizbornoj kampanji i za koji se ne zna da li će se uopšte realizovati jer su svi detalji ugovora vješto skriveni, poručuju iz opozicije.\n''Ono što je ključna stvar je da Republika Srpska nije usvojila dokument koji po zakonu mora da usvoji, a to je koncesiona politika RS. Treba konačno jednom da utvrdimo šta dajemo pod koncesiju, pod kojim uslovima i koji interes građani imaju od izgradnje autoputeva ako znamo da je ekonomska situacija takva da građani nemaju para ni da natoče gorivo, a kamoli da se voze autoputem'', ističe poslanik Adam Šukalo.\nNajmanji mogući iznos koji godišnje može da bude naplaćen od putarine je 12 miliona maraka, a najveći 21,6 miliona maraka, što nije ni blizu obećanim 60 miliona maraka. To znači da će Kinezi na kraju za uloženih oko 300 miliona evra, autoput naplatiti oko 900 miliona evra, a u narednih 30 godina dug za izgradnju autoputa će otplaćivati građani Srpske, piše BN.\nNESREĆA NA AUTOPUTU, OBUSTAVLJEN SAOBRAĆAJ: Automobil se prevrnuo u tunelu, ekipe Hitne pomoći vatrogasaca na terenu…\nU VLADI RS-a NE SLUŠAJU VIŠKOVIĆA: Ministar tvrdi nešto suprotno...\nKO JE OVDJE LUD, ŠTA BI OD DODIKOVIH KINEZA: Premijer RS-a kaže da se odgađa izgradnja autoputa, a njegov ministar najavljuje gradnju!?\nČEDO DODIKOVO: Ugrožena bezbjednost na autoputu „9. januar“, već neko vrijeme ne radi...\nJOŠ KRAĆE DO MORA: Pogledajte kako će izgledati novi tunel Ivan na dionici Koridora 5C od Tarčina prema Konjicu (VIDEO)


Sindikati za povećanje minimalne zarade od 10 do 24 odsto\nU skoro svim najznačajnijim stranim kompanijama koje su od 2011. godine stigle u Niš i dočekane izdašnim državnim subvencijama namenjenim zapošljavanju novih radnika, sindikati nisu poželjni, a u nekim od njih radnici koji žele da ih osnuju dobijaju otkaz, kažu za Danas sindikalni lideri u ovom gradu.\nPrema njihovim rečima, najteža situacija je u Juri i Juri Šin Von, gde sindikalno organizovanje praktično nije dozvoljeno, a radnici koji žele da formiraju sindikat dobijaju otkaz. Najbolja situacija je u Leoniju, gde funkcionišu dva reprezentativna sindikata, UGS Nezavisnost i Udruženi sindikati Srbije „Sloga“. Sindikalnih organizacija nema ni u DŽonson elektriku i Atlas tekstilu, koje su otvorene pre dve godine, odnosno pre godinu i po dana. One ne funkcionišu ni u Benetonu, koji je došao u Niš pre sedam godina, odnosno njegovim kooperantima.\n– U Juri smo tri puta pokušavali da osnujemo sindikalnu organizaciju. I svaki put, samo dan ili dva pred dobijanja rešenja o njenom upisu u registar Ministarstva rada, radnici koji su formirali Inicijativni odbor za njeno osnivanje dobijali su otkaze. Izgledalo je kao da je neko iz Ministarstva javljao ovoj kompaniji imena tih radnika – kaže poverenik Udruženih sindikata Srbije „Sloga“ za Niš Bratislav Ilić.\nRisto Ivetić, sekretar Samostalnog sindikata grada Niša, dodaje da su u Juri otkaz dobila i dva radnika koja su bila u rukovodstvu tog sindikata. NJihovi otkazi su sada na sudu, a oni su, koliko zna, još uvek bez posla.\n– U Benetonu smo, pak, uspeli da registrujemo sindikalnu organizaciju, a kada je sve završeno, njeno delovanje je sprečeno. Radnice su bile prestrašene raznoraznim „porukama“ koje su dobijale, nisu smele da održavaju sastanke u krugu fabrike, mi smo im ponudili naše prostorije, želeli smo da im pružimo i podršku druge vrste, ali su ipak odustale – kaže Ivetić.\nBratislav Cenić, poverenik UGS Nezavisnost za Niš, dodaje da taj sindikat već godinama ne može da uđe u Juru i Juru Šin Von, iako je ozbiljno nastojao. On smatra da su tome u velikoj meri doprineli menadžeri, inače „naši ljudi“, koji, kako kaže, ne shvataju da sindikati ne žele da unište fabriku već da poboljšaju uslove rada, što bi koristilo svima, pa i njima.\nPoverenik Gradskog odbora ASNS Niš Saša Hristov kaže da taj sindikat nema svoje organizacije ni u jednoj od najvećih stranih kompanija koje su poslednjih godina došle u Niš, iako je nastojao da ih formira. Pokušao je da ga napravi i u Leoniju, jer „tamo nema zabrane“, ali ni tu nije uspeo, kaže.\n– Ipak, iz Leonija nam nisu stigle primedbe na kršenje radnih prava, a zaposlenima se plaća prekovremeni rad i imaju godišnji odmor. U DŽonson elektriku ljudi su zadovoljni platama, koje iznose od 40.000 do 50.000 dinara. U Asteru radnici primaju minimalac, ali im se plaća prekovremeni rad. Svi radnici u proizvodnji dobijaju po 143 dinara po satu, od krojača do kontrolora – navodi Hristov.\nNaši sagovornici ocenjuju da su osim nedovoljne spremnosti poslovodstava tih kompanija da otvore vrata sindikatima, veliki problem i „loši zakoni o radu“, koji „više štite poslodavce nego zaposlene“, kao i to što je država „spremnija da se založi za interese investitora nego za sindikalnu zaštitu radnika“. Ozbiljna prepreka je i strah zaposlenih da će zbog sindikalnog aktivizma ostati bez radnog mesta, do kojeg se teško dolazi.\nDržavni zvaničnici saopštavali su da je „Jura“ po jednom radnom mestu dobila 7.000 evra, „Beneton“ i „DŽonson elektrik“ po 9.000 evra, a „Jura Šin Von“ – 10.000 evra. Kompanija „Aster tekstil“ takođe je subvencionisana, ali iznos po novouposlenom radniku nije saopšten.\nPrema procenama gradskih zvaničnika, u Nišu je od 2011. godine do danas u tim i drugim kompanijama zaposleno više od 12.000 radnika. Većina zaposlenih u njima prima minimalce uvećane za 20 odsto, što im omogućavaju aktuelni propisi u Srbiji.\nViše iz ove kategorije « Levi samit Srbije: Za život potrebno 101.120 dinara mesečno\tBURA NA SEDNICI VLADE: Ana Brnabić ponudila ostavku zbog udara ministarki »


O vakcinisanju ne preko interneta! – Udruženje RODITELJ\nPress clipping Saveti pedijatra Zdravlje\nby Roditelj 25/04/2015 12/01/2016 0122\nBeograd, 3.04.2015. — Najveći problem za vakcinisanje dece je informisanje na internetu, ističu Dragana Soćanin iz udruženja Roditelj i Berislav Vekić iz Ministarstva zdravlja.\n„Prema podacima koje imamo procenat kod prve vakcinacije je na 89 posto, što je zabrinjavajuće. To je niže od svetskih standarda, od standarda koje preporučuje Svetska zdravstvena organizacija. Da bismo imali kolektivnu imunizaciju moramo imati procenat uspešnosti od 95 do 97 posto“, istakao je Berislav Vekić u Duelu B92.\nPrema njegovim rečima to je tako jer na društvenim mrežama postoji jak antivakcionalni lobi.\n„Mi moramo stručno, na medicinskim postulatima da dokažemo da je neohodno i važno očuvati visok procenat vakcinisanosti naše dece“, istakao je Vekić .\nMeđutim, Dragana Soćanin ističe da se problem ne može posmatrati jednostrano. Prema njenim rečima postoje roditelji koji su već doneli stav i koji pitaju samo koje će biti sankcije ako se njihovo dete ne vakciniše.\n„Oni već imaju završen stav, ali tu su i roditelji čije dete ne može da se vakciniše zato što se tako izlaže dodatnom riziku. Glavni problem je u tome što pedijatri nemaju dovoljno kapaciteta, pa se roditelji informišu na društvenim mrežama“, navodi Soćanin.\nPritom, kako kaže, na društvenim mrežama u ovom trenutku, a i u poslednjih nekoliko godina, postoji mnogo više informacija koje su protiv nego za vakcinaciju.\n„Ono što mi možemo da posavetujemo roditelje je da se vrate kod svog pedijatra i da od njega traže dodatno vreme i infromacije“, ističe Dragana Soćanin.\nNa pitanje da li to znači da je medicinska struka zakazala u dugotrajnom edukovanju ukoliko roditelji nemaju potpune informacije i sa jedne i sa druge strane, Berislav Vekić ističe da pedijatri rade svoj posao profesionalno i adekvatno informišu roditelje kada je reč o vakcinaciji.\n„Glavni razlog ekspanzije je neusaglašen odnos dva zakona. To su zakon o zaštiti prava pacijenata i zakon o zaštiti stanovništva od zaraznih bolesti“, ističe Vekić i dodaje da postoji zakonska obaveza da se sprvede vakcinacija i imunizacija.\nDragana Soćanin se usaglasila sa time da pedijatri rade svoj posao najbolje što mogu, ali je pritom istakla da postoji i velika opterećenost.\n„Ako se roditelji već informišu na internetu, onda hajde da damo informacije o vakcinisanju na internetu. Pritom bi trebalo štampati letke i druge načine infmormisanja ljudi koji bi pedijatri davali roditeljima da saznaju više informacija“, navodi Soćanin.\nNa pitanje zašto je nauka kompromitovana Vekić ističe da se sve bazira na nauci i da bez nauke nema ni imunizacije, ni adekvatne zaštite od bolesti.\n„Da se nismo zaštitili od velikih boginja pola populacije Srbije bi nestalo“, ističe Vekić.\nCeo video prilog možete pogledati na ovom linku sajta B92


Naslovna/Društvo/Ivana sa osmijehom na licu krenula na liječenje\nIvana je krenula sa osmijehom na licu, baš onako kako svaki momenat u njenom životu izgleda – borbeno i samouvjereno.\nIvanina porodica se zahvalila svima koji su ove dane borbe za odlazak na kliniku bili uz Icu Lavicu, uz roditelje i što su im olakšali bar malo boli.\nIstiču da ne sumnjaju da će Ica izaći kao veliki pobjednik iz ove bitke i da će nam se vratiti da zajedno pravimo memoare u parkićima, trčimo našim gradovima i još jače se smijemo.\nNjeni vršnjaci iz Istočnog Sarajeva juče su se, zajedno sa roditeljima, okupili pred zgradom ispod njenog balkona da bi joj i na ovaj način pružili podršku u teškoj bici koja joj predstoji.\nTrogodišnjoj Ivani u septembru prošle godine dijagnostikovan je karcinom na bubregu. Nakon liječenja na Univerzitetskom kliničkom centru Republike Srpske i u Beogradu, snimci su pokazali da se bolest proširila na pluća i jetru.\nU akciju su se uključile brojne ustanove, institucije i pojedinci, a od početka decembra aktivan je i “M:tel” humanitarni broj 1458.\nFond solidarnosti Republike Srpske uplatio je 295.000 evra za njeno liječenje u klinici “Gustav Rosi”, koja važi za najbolju iz oblasti dječje onkologije.\nSvi koji žele pomoći ovoj porodici novac mogu uplatiti na žiro račun broj 1541029988405703 u Intesa Sanpaolo banci Sarajevo.\nbolest fond karcinom liječenje novac odlazak pomoć porodica Pregled račun Sarajevo UN\nU atrijumu izložba dječijih radova


Preko 1.600 migranata stradalo na putu do Evrope\nHomeVestiPreko 1.600 migranata stradalo na putu do Evrope\nOd početka ove godine, više od 1.600 osoba udavilo se ili je nestalo u očajničkom pokušaju da dopru do Evrope, od kojih više od 1.500 u Sredozemnom moru, navodi se u danas objavljenom izveštaju Agencije UN za izbeglice (UNHCR).\nU izveštaju, pod naslovom „Putevi očajnika“, takođe se ukazuje na smanjenje ukupnog broja ljudi koji stižu u Evropu preko Sredozemlja ali i nagli porast broja davljenika.\nNa svakih 18 osoba koje su došle u Evropu preko centralnog Sredozemlja, u prvih sedam meseci 2018, jedna je nestajala – što je više nego u istom periodu 2017, kada je odnos bio jedan utopljenik na svake 42 osobe pristigle u Evropu istom rutom.\n„Ovaj izveštaj ponovo potvrđuje da je Sredozemlje jedna od najopasnijih ruta na svetu“, rekla je Paskal Moro, direktorka Biroa za Evropu UNHCR-a.\n„S obzirom da je broj novopristiglih na obale Evrope u padu, više se ne postavlja pitanje da li Evropa može da se izbori, već da li Evropa može da skupi ljudskost da spase živote“, istakla je ona.\nProteklih meseci UNHCR je, zajedno sa Agencijom UN za migracije (IOM), apelovao za predvidljiv, regionalni pristup spasavanju i iskrcavanju ljudi zatečenih u vodama Sredozemnog mora.\nUNHCR takođe poziva Evropu da poveća broj bezbednih i zakonskih puteva do sigurnosti za izbeglice, uključujući i povećavanjem broja mesta za preseljenje i uklanjanjem prepreka spajanju porodica – da pomogne da se nađu alternative putevima očajnika.\nU Izveštaju UNHCR-a se, takođe, govori o opasnostima sa kojima se izbeglice suočavaju putujući kopnom prema Evropi, a ponekad čak i kad su već na njenom tlu. Naglašava da je visok procenat onih koji su prešli more iz Libije a koji su bili žrtve nekog oblika zloupotrebe.\nOsvrčući se na korake koje su neke države preduzele da bi sprečile ljude, a među njima i izbegice, da stignu na njihovu teritoriju, Izveštaj apeluje na države da omoguće pristup postupcima azila onima koji traže međunarodnu zaštitu, kao i da osnaže mehanizme zaštite dece bez pratnje a koja traže azil.\nŠto se tiče Zapadnog Balkana, Izveštaj takođe navodi da je u Bosni i Hercegovini došlo do značajnog rasta broja izbeglica i migranata koje pristižu i tranzitiraju kroz zemlju. Krajem jula ove godine tamo je evidentirano više od 10.100 novopridošlih, u poređenju sa manje od 250 u prvih sedam meseci 2017.\nSličan trend uočen je i u drugim zemljama u regionu, što znači da se ljudi verovatno kreću iz jedne u drugu zemlju u potrazi za alternativnim putevima.\nNovopridošlice su neregularno putovale iz Grčke preko Albanije i Crne Gore ili dolaze iz Srbije, a među njima i osobe koje su prethodno pokušale da uđu u Mađarsku kroz tranzitne zone u kojima je pristup dodatno smanjen.\nU periodu od 1. januara do kraja jula ove godine, u Srbiju je ušlo 6.103 izbeglica i migranata, što predstavlja porast u poređenju sa istim periodom prošle godine kada je evidentiran ulazak 2.654 izbeglica i migranata, ističe se u izveštaju.


"Ovo bi trebalo pomoći i srpskom narodu": Bakir Izetbegović reagovao na presudu Ratku Mladiću u Hagu\n“Ovo bi trebalo pomoći i srpskom narodu”: Bakir Izetbegović reagovao na presudu Ratku Mladiću u Hagu\nBakir Izetbegović se oglasio nakon što je ratni zločinac Ratko Mladić osuđen na doživotni zatvor\nLider SDA Bakir Izetbegović se oglasio nakon što je ratni zločinac Ratko Mladić osuđen na doživotni zatvor.\n“Pozdravljam presudu Mehanizma za međunarodne krivične sudove, kojom je ratni zločinac Ratko Mladić pravomoćno osuđen na doživotnu zatvorsku kaznu, uprkos činjenici da u toj presudi zločini u Foči, Kotor Varoši, Prijedoru, Sanskom Mostu, Ključu i Vlasenici, iako su imali sve elemente genocida, nisu označeni kao takvi”, kazao je Izetbegović.\nMladić nosi veliku odgovornost za genocid i druge stravične zločine počinjene tokom agresije na Bosnu i Hercegovinu, dodao je te kazao kako stotine onih koji su okrvavili ruke još uvijek živi slobodno, na teritoriji naše zemlje ili uživajući protekciju susjednih država.\n“Krajnje je vrijeme da Tužilaštvo Bosne i Hercegovine prekine pokušaje vještačkog izjednačavanja odgovornosti te da procesuira sve one za koje postoji osnovana sumnja da su pravili zločine u Sarajevu, Srebrenici, Prijedoru, Foči, Zvorniku i desetinama drugih mjesta u Bosni i Hercegovini, u kojima je zarad velikodržavnih projekata protjerivano, zlostavljano i ubijano civilno stanovništvo. Ova presuda bi trebala pomoći i srpskom narodu da skine teret koji mu nameću oni koji u njihovo ime odlikuju ratne zločince, slave ih i negiraju njihove zločine. Prihvatanje istine je jedini pravi put za uspješniju budućnost svih nas na ovim prostorima”, zaključio je Izetbegović.\nBakir IzetbegovićHaški tribunalRatko Mladić\nPrevious article Institut za istraživanje genocida Kanada oštro o presudi Ratku Mladiću: “Bez presude za Prijedor i ostale opštine u BiH, Haški tribunal nije u potpunosti realizovao svoju misiju”\nNext article Željko Komšić nakon presude Ratku Mladiću zagrmio i odbrusio Miloradu Dodiku: “RS nikada neće biti nezavisna to mora biti jasno!”\nŽeljko Komšić nakon presude Ratku Mladiću zagrmio i odbrusio Miloradu Dodiku: “RS nikada neće biti nezavisna to mora biti jasno!”


Direktor Arene: 'Imaju Grand, mi imamo Premijer ligu - šta je tu sporno?'\nIzvor: B92, 24.Jul.2021, 20:00\nBeograd -- Generalni direktor Arena Channels Group Nebojša Žugić najavio je planove za ekspanziju te televizije, što uključuje nove kanale, servise, ali i nova takmičenja.\nKako je deo javnosti polemisao o ciframa, iako po ugovoru one ne smeju da se objavljuju, Žugić je odgovorio i na opaske koje dolaze od konkurencije, rekavši da to uništava poslovnu etiku.\n"Špekuliše se o ciframa i diže se bespotrebna tenzija. Ovo je tržište, a onda se jedna tržišna >> Pročitaj celu vest na sajtu B92 << utakmica ispolitizuje i od nje se pravi nešto što definitivno narušava i poslovnu etiku i korektnost odnosa između konkurenata na tržištu i poprima neke druge razmere. Ja razumem da je gubitak Premijer lige veliki udarac za našu konkurenciju. Ali, isto tako, moramo reći da smo i mi neka prava izgubili. Nemamo ima stvari koje mi izgubimo", rekao je Žugić, a onda dodao:\n"Na kraju krajeva, ja nisam komentarisao kupovinu Granda za 30 miliona. Okej, nije sporno, oni misle da je to dobar potez i okej, evo, imaju Grand, mi imamo Premijer ligu i ne vidim šta je tu problem i šta je tu sporno", upitao je on.\nPodsetimo, konkurencija je platila Grand 30 miliona evra, a u javnosti se pravdala da nije mogla da izdvoji više od 35 miliona za Premijer ligu.\nGubitak Premijer lige očigledno je zaboleo konkurenciju, jer je jasno da će izgubiti mnogo korisnika, koji će svoje poverenje dati Areni sport.\nOdgovorio na optužbe...Generalni direktor Arena Channels Group Nebojša Žugić najavio je danas planove za ekspanziju ove televizije, što uključuje i nove kanale, nove servise, ali i nova takmičenja...Pošto se u delu javnosti i dalje nagađa o ciframa, iako po ugovoru one ne smeju da se objavljuju,...


SRBIJA OD SUTRA MIJENJA SVE: STUPAJU NA SNAGU RIGOROZNE ODLUKE KRIZNOG ŠTABA, EVO ŠTA TO ZNAČI ZA DRŽAVLJANE BIH | Hayat.ba\nSRBIJA OD SUTRA MIJENJA SVE: STUPAJU NA SNAGU RIGOROZNE ODLUKE KRIZNOG ŠTABA, EVO ŠTA TO ZNAČI ZA DRŽAVLJANE BIH\nPrema odluci o obaveznom nadzoru, koja stupa na snagu od 18 sati, državljani Srbije koji se vraćaju sa putovanja iz Crne Gore, Hrvatske, BiH i Albanije, bit će obavezni da se jave nadležnim zdravstvenim ustanovama i prate svoje zdravstveno stanje.\nDržavljani BiH koji namjeravaju da putuju u Srbiju, ne treba da strahuju zbog novih pravila koja sutra stupaju na snagu, jer se na njih ne odnosi odluka tamošnjeg Kriznog štaba o obaveznom zdravstvenom nadzoru prilikom dolaska u tu zemlju, već samo na njihove državljane koji se vraćaju iz “crvenih korona-zona”.\nPrema odluci o obaveznom nadzoru, koja stupa na snagu od 18 sati, državljani Srbije koji se vraćaju sa putovanja iz Crne Gore, Hrvatske, BiH i Albanije, bit će obavezni da se jave nadležnim zdravstvenim ustanovama i prate svoje zdravstveno stanje, a ukoliko dođe do pojave simptoma, morat će da se jave u Covid-ambulantu. S epidemiologom i članom Kriznog štaba Srbije za suzbijanje zarazne bolesti “Covid-19” Predragom Konom jučer nismo uspjeli da stupimo u kontakt, a on je za srpske medije objasnio da nakon propisanog roka za nadzor u trajanju od deset dana slijedi odjavljivanje, istaknuvši da mjera samoizolacije nije moguća bez vanrednog stanja, a da je vanredno stanje u ovom trenutku suvišno.\nSpomenuta odluka Srbije izazvala je dosta nedoumica među građanima u BiH, kojima je ostalo nejasno da li će i prilikom ulaska državljana BiH u Srbiju biti promjena s obzirom na to da im trenutno ne treba ni negativan PCR test. Direktor Republičke uprave za civilne poslove i član Republičkog štaba za vanredne situacije Milan Novitović istaknuo je za “Glas Srpske” da se posljednja odluka koju je usvojio Krizni štab Srbije, odnosi samo na njihove državljane.\nGrađani BiH nisu obavezni da se prijavljuju. Ne radi se o karantinu, već o meri pojačanog nadzora nad licima koja se vraćaju iz inostranstva, a to su turističke destinacije koje su proglašena za crvena žarišta. Normalno je da se građani na moru i opuste i ne pridržavaju mera, ali normalno je i da država Srbija mora, koliko-toliko, imati uvid u kretanje tih ljudi, da može blagovremeno delovati. Oni će se, kao i nekada na početku pandemije, morati javiti higijensko-epidemiološkoj službi – istaknuo je Novitović i dodao da je iz pasoša vidljivo odakle ko dolazi.


Vesti online / Vesti / Svet / Tramp osudio užasan i kukavički teroristički napad na džamiju na Sinaju\nAmerički predsednik Donald Tramp osudio je napad na džamiju u egipatskom regionu Severni Sinaj, u kom je prema poslednjim podacima ubijeno 235 ljudi, nazivajući ga "užasnim i kukavičkim terorističkim napadom na nevine vernike u Egiptu".\nTramp je objavio tvit dok je igrao golf\n- Svet ne može da toleriše terorizam. Moramo ih poraziti vojno i diskreditovati ekstremističku ideologiju koja pravi bazu njihovog postojanja! - napisao je Tramp na Tviteru.\nAgencija AP navodi da je Tramp ovaj tvit objavio dok je na jednom od njegovih terena na Floridi igrao golf sa Tajger Vudsom i Dastinom Džonsonom.\nRaste broj žrtava u Egiptu: 200 mrtvih u bombaškom napadu\nAgencije su ranije izvestile da je u pitanju bio bombaški i oružani napad na džamiju Al Raudah, kao i da su se napadači dovezli u četiri vozila.\nU džamiji u Bir al Abedu, zapadno od grada Ariša, u trenutku napada molile su se pristalice lokalnih bezbednosnih snaga, preneo je Rojters pozivajući se na dva očevica i bezbednosni izvor.\nEgipatski mediji izveštavaju da su ekstremisti pucali na ljude koji su bežali iz džamije.\nPortparol ministarstva zdravlja Kaled Mudžahid rekao je da su ekstremisti detonirali bombu tokom napada, prenosi AP.\nAP navodi da je ovo, po svemu sudeći, poslednji u nizu napada ekstremista u toj oblasti, pozvezanih sa Islamskom državom.\nSRBIJA Vučić uputio saučešće Trampu: Teror udario u srce Njujorka


Koljenović: Crnoj Gori što prije treba Vlada - Vijesti.me\n"MANJINSKE PARTIJE IMAJU IZUZETNU ODGOVORNOST"\nKoljenović: Crnoj Gori što prije treba Vlada\n„Vrlo je važno da koalicioni dogovori budu zasnovani na programskim vrijednostima a ne trgovini o političkim resursima koji najavljuju glomaznu i neefikasnu vladu“, poručio je Koljenović Edit\nMINA 21. novembar 2016, 13:28 ažurirano 8. februar 2019, 01:16\nOdugovlačenje u formiranju nove Vlade nikako ne odgovara ukupnom društveno- političkom momentu u kom se Crna Gora nalazi, jer postoje ozbiljna pitanja koja se moraju rješavati, ocijenjeno je iz Građanske alijanse (GA).\nKoordinator programa u GA, Edin Koljenović, rekao je da Crna Gora mora rješavati brojne probleme i to mora biti puna odgovornost nove Vlade, odnosno one koja je dobila povjerenje građana na prethodnim izborima.\n„Već sada vidimo da postoje ozbiljna pitanja koja se moraju rješavati, a za koje Vlada u tehničkom mandatu nema puni legitimitet“, kazao je Koljenović agenciji MINA.\nOn je naveo da pitanja poput isplata socijalnih davanja, najave njihovog kašnejnja i rebalans budžeta koji se najavljuje kao neophodnost, itekako govore da Crna Gora u ovom trenutku treba novu Vladu što prije, kako bi se u punom kapacitetu bavila tim pitanjima.\nPrema njegovim riječima, nakon što je konstituisan parlament i nakon što je predsjednik imenovao mandatara, očekivalo se intenziviranje pregovora o novoj Vladi koje se, međutim, nije dogodilo.\nKoljenović je ocijenio da je očigledno da tradicionalni koalicioni partneri, svjesni političkog trenutka, itekako podižu svoju političku cijenu koja je za Demokratsku partiju socijalista (DPS) u ovom momentu teško prihvatljiva.\n„Ovakva situacija govori i o tome da očigledno novi mandatar nema politički autoritet kao njegov prethodnik ne samo u partiji već i ukupnoj političkoj sceni“, smatra Koljenović.\nTo je, kako je ocijenio, nešto što saasvim sigurno najavljuje na mala vrata kakva će politička moć i autoritet nove Vlade biti, a posebno jer bi ona bila bazirana na vrlo osjetljivoj parlamentarnoj većini.\nKoljenović ističe da je interesantna i najava potencijalno novih resora u vladi, koji su, čini se, najprije posljedica političke trgovine, a ne i stvarnih potreba i izazova sa kojima se Crna Gora suočava.\n„Vrlo je važno da koalicioni dogovori budu zasnovani na programskim vrijednostima a ne trgovini o političkim resursima koji najavljuju glomaznu i neefikasnu vladu“, poručio je pn.\nKoljenović je rekao da manjinske partije imaju izuzetnu odgovornost i da moraju pokazati da će njihovo djelovanje, počev od samih pregovora pa nadalje, biti u duhu korektivnog faktora i promijeniti praksu dosadašnjih vlada kada je u pitanju odnos prema resursima i zarobljenost državnih institucija.\nOn je kazao da, kada je u pitanju nova vlada, ne očekuje da će se desiti značajniji zaokreti u vođenju politike na unutrašnjem niti spoljnom planu.\n„Jednostavno, Marković je čovjek koji je od 1989. godine na važnim političkim funkcijama i nosi u sebi sve ono što je tradicionalna politika DPS-a, tako da možemo reći da se ovdje ne radi o nekom naročitom osvježenju“, navodi Koljenović.\nOn je ocijenio da je jasno da, u kojoj god mjeri se povukao sa funkcionerskih mjesta, Milo Đukanović će i dalje voditi partiju, u kojoj mu je moć najveća od osnivanja, i da će sasvim sigurno imati presudan uticaj na pravce kretanja buduće Vlade.


Sloboda sutra u okviru 11. kola Prve lige Republike Srpske gostuje ekipi Ljubića iz Prnjavora. Uoči susreta za “MeridianSport” izjavu je dao trener “Crvenih” Duško Vranešević.\nNaredni protivnik Slobode Ljubić, nalazi se na osmoj poziciji sa 14 bodova, dok je ekipa iz Novog Grada treća sa 17 osvojenih bodova.\n“Dobro poznajem ekipu Ljubića i radi se o kvalitetnom timu koji dosta dobro igra na domaćem terenu. Dosta igrača nam je van stroja zbog prehlade, tako da smo imali određenih problema kad je organizacija treninga u pitanju u proteklom periodu” – rekao je Duško Vranešević.\nU Republici Srpskoj u proteklim danima pala je velika količina kiše koja je sigurno uticala na stanje prvoligaških terena.\n“Sigurno da zbog obilnih padavina očekujemo dosta težak teren, ali pokušaćemo da se što brže adaptiramo i prilagodimo uslovima na terenu” – odgovorio je trener Slobode.\nSloboda u Prnjavoru neće moći da računa na Bojana Kostadinovića koji je zaradio direktan crveni karton na meču sa Jedinstvom, a biće oslabljeni i sa neigranjem kapitena Ljubana Antonića i Marija Desnice koji imaju prehladu. Dodatni hendikep za goste biće i to što Vranešević vjerovatno neće voditi ekipu sa klupe.\n“Sutrašnju utakmicu će vjerovatno voditi moji asistenti jer ja zbog jake prehlade nisam u mogućnosti biti uz ekipu. Dosta smo zadovoljni urađenim u dosadašnjem dijelu sezonu i trudićemo se da u ovih zadnjih pet kola budemo još bolji i nastavimo u istom ritmu” – završio je Vranešević.\nPrethodni članakBajić: “Moramo ispoštovati zadatke da bi došli do prve pobjede”\nNaredni članakJovanović: “Ukoliko budemo na visini zadatka možemo doći do dobrog rezultata”


BalkanMagazin :: Banke moraju da vrate provizije\nBanke moraju da vrate provizije\nsubota, 06. oktobar 2018 07:17\n(subota, 06. oktobar, pregled najvažnijih tema na naslovnim stranama u srpskoj štampi)\nNiš, 05.10.2018 - sajam automobila „Auto moto fest Niš 2018“\nPredsednik Srbije Aleksandar Vučić ocenio je da je izjava Hašima Tačija da je san svih Albanaca "nacionalno ujedinjenje sa Albanijom" izraz njihove kontinurane politike, ali da se plaši će se u međunarodnoj zajednici „praviti da to nisu ni čuli, ni videli“. Prvi čovek NATO Jens Stolteberg kaže: „Ključ za mir u regionu je da uspe dijalog sa Prištinom“. Provizije koje banke naplaćuju za obradu kredita "pale" su na Vrhovnom kasacionom sudu. Građani u parnicama mogu da potražuju novac sa zateznom kamatom. Tek nekoliko stotina ljudi na mitingu Građanskog bloka 381u Beogradu obeležilo je godišnjicu petootobarskih promena. Više desetina hiljada građana sinoć je u Banjaluci zahtevalo istinu o ubistvu Davida Dragičevića. Skup je okraterisan „antivladin protest“.\nBeograd, 05.10.2018 - izložba fotografija povodom obeležavanja godišnjice petog oktobra, u organizaciji Demokratske stranke\nZapad ni reči dok Tači zida „veliku Albaniju“\nPredsednik tzv države Kosovo Hašim Tači provocira, piše u Novostima pod naslovom: Zapad ni reči dok Tači zida „veliku Albaniju“.\nPredsednik Srbije Aleksandar Vučić izjavio je juče da je izjava Hašima Tačija da je san svih Albanaca "nacionalno ujedinjenje sa Albanijom" izraz kontinurane politike, te da ga više zanima šta će i da li će neko u međunarodnoj zajednici reagovati na takve izjave, prenosi list.\nSrbija je navikla na politiku Albanaca, a na koju svet ćuti.\n"Plašim se da će se praviti da to nisu ni čuli, ni videli kao ni mnoge stvari do sada" rekao je srpski predsednik.\n"To nije politika slučajnosti", kazao je i podsetio da je nedavno Haradinaj rekao da će od 1. januara biti uklonjene prepreke između Kosova i Albanije, a usledilo je mlako saopštenje iz EU, a sve ostalo je, kaže, ćutanje.\nStoltenberg: Ključ za mir u regionu je da uspe dijalog sa Prištinom\nPrvi čovek NATO Jens Stolteberg eksluzivno za Blic kaže: „Ključ za mir u regionu je da uspe dijalog sa Prištinom“.\nDesetine hiljada građana u Banjaluci kao podrška Davoru Dragičeviću\nViše desetina hiljada građana okupilo se sinoć na Trgu Krajine u Banjaluci da pruže podršku Davoru Dragičeviću, koji traži od nadležnih institucija istinu o ubistvu svog sina Davida, objavljuje Danas.\nEntitetski javni servis RTRS skup je opisao kao „antivladin protest“. Skup su pratile brojne medijske kuće iz BiH, regiona i sveta.\nUčesnici protestnog skupa poručili su da nijedna vlast nije pobedila narod i da neće ni ova. Davidov otac Davor na skupu je optužio MUP Republike Srpske za ubistvo sina.\nU nekoliko navrata Davidov otac prozvao je i predsednika RS Milorada Dodika: „Milorade, smeješ mi se u facu. Nema Davor Dragičević tri miliona KM da da detetu“.\nVodeće političke stranke u RS ranije su najavile kako će upravo u petak organizovati završne predizborne skupove u Banjaluci ali većina ih je otkazala osim Dodikove vladajuće SNSD.\nBanja Luka, 05.10.2018 - završni predizborni miting predsednika i premijerke Republike Srpske, Milorada Dodika i Željke Cvijanović\nOsamnaest godina od petootobarske revolucije\nObeleženo osamnaest godina od petootobarske revolucije, piše u Danasu koji donosi i fotografiju sa jučerašnje šetnje demonstranata u znak sećanja na „demokratsu revoluciju“.Tek noliko stotina ljudi na mitingu Građanskog bloka 381 ispred Doma Narodne skupštine.\nPrikupljeni su i prvi potpisi na peticiju za smenu predsednika Srbije Aleksandra Vučića.\n„Nek prikupljaju potpise, imaće priliku do kraja godine da pokažu snagu na lokalanim izborima“, poručio je predsednik Srbije.\n„Mnogi danas pokušavaju da revidiraju istoriju“, piše u Blicu pod naslovom: „Dalje ruke od 5.oktobra“.\nMožda su dani nakon 5.oktobra izneverili očekivanja, ali energiju i želju naroda na ulicama ne možemo i ne smemo svesti na pljačku u Skupštini. List objavljuje čega nas je sve spasao 5.otobar: Sankcija i izolacije, političkih ubistava, krađe izbora, hiperinflacije, rata protiv celog sveta, nemaštine.\nGrađani Požege opet na ulicama zbog bahate vlasti\nGrađani Požege su zatražili su juče na protestu da lokalna vlast, koju predvode naprednjaci, hitno odustane od namere da u parku-šumi Borjak na Lisištu gradi sportsko-rekreativne i turističke objekte i da time, tu jedinu zelenu površinu pretvori u gradsko građevinsko zemljište, objavljuje Danas.\nGrađani su zatražili smenu opštinskog rukovodstva, zbog ranije namere lokalne vlasti da za 12 miliona dinara iz opštinskog budžeta kupi nelegalni i nezavršeni objekat, čiji je jedan od vlasnika muž Zorice Mitrović (SNS), predsednice SO, nelegalnog prikupljanja informacija o Požežanima koji su učestvovali u ranijim protestima, kao i, kako je rečeno, zbog zloupotreba u javnim nabavkama, ali i namere da park-šumu Borjak pretvori u gradsko građevinsko zemljište.\nNova formula za srpske penzije od 2020. godine\nFormula po kojoj su se pre krize povećavale penzije nije ukinuta, već će se sledeće godine uvesti nova, koja će se primenjivati od 2020.godine, izjavio je za Politiku Sebastijan Sosa, šef kancelarije MMF-a u Beogradu.\nNakon što se penzije sada povećaju, u budžetu za 2019.neće biti para za dodatno povećanje tokom naredne godine, kaže Sosa. Da formula nije suspendovana, to bi značilo još jedno povećanje sledeće godine, a u budžetu nema para za to, objašnjava sagovornik lista.\nBanke moraju da vrate proviziju\nProvizije koje banke naplaćuju za obradu kredita "pale" su na Vrhovnom kasacionom sudu. Kako je u petak saopštilo Udruženje za zaštitu potrošača i bankarskih klijenata "Efektiva", najnovijim rešenjem, donetim povodom zahteva jedne banke za revizijom, ovaj sud potvrdio je svoj stav od 22. maja ove godine da naplata troškova obrade kredita nije dozvoljena, prenose Novosti.\nGrađani u parnicama mogu da potražuju novac sa zateznom kamatom.\nVrhovni sud potvrdio svoj stav da banka ovaj trošak može da naplati samo ako je korisnik o njemu prethodno jasno i nedvosmisleno informisan. To znači da su banke morale da u ponudi pre zaključenja ugovora o kreditu, na taksativan način navedu šta čini troškove obrade kredita, a ne samo da to naplate u procentualnom iznosu.\nKo je u Estoniji oprao stotine milijardi evra\nKo je u Estoniji oprao stotine milijardi evra, pita Politika u tekstu o najvećem evropskom finansijskom skandalu u poslednjoj deceniji.\nMinistarstvo pravde Sjedinjenih Američih Država otvorilo je istragu o malverzacijama filijale Danske banke u Talinu. Uzbunjivač upire prst u Rusiju.\nUzbunjivač, britanac Huard Vilkinson, bivši direktor u filijali Danske banke u Talinu ukazao je da je mutnim kanalima kroz prestonicu Estonije u periodu od 2007. do 2015. godine između 200 i 900 milijradi evra prebačeno s jednog kraja planete na drugi.\nTramp i Kosmet\n„Senator Ron Džonson tvrdi: Tramp će podeliti Kosovo“, objavljuje Informer. Tabloid navodi kako je „predsednik lično zainteresovan za rešenje najvećeg problema na Balkanu“.\n„Tramp izdao nalog: Podelite Kosovo“, piše u Srpskom telegrafu.\n„Presretnuta tajna komunikacija Albanaca“, piše u Kuriru pod naslovom „Veselji naredio krvoproliće: Otmite seever po svaku cenu“.\nUvećanje sredstava ili pronevera\nSavet za monitoring, ljudska prava i borbu protiv korupcije iz Trstenika podneo je krivičnu prijavu protiv rukovodstva Fondacije „Podrži život“ , posle napisa pojedinih tabloida da je ta fondacija - preko koje su skupljane pare za lečenje dece u inostranstvu – zloupotrebila položaj, objavljuje Politika.\nPredsednik UO te fondacije glumac Sergej Trifunović u izjavi za list rekao je da „pomenuta krivična prijava ne postoji jer je podneta samo u tabloidima“. „Da li je tabloid Ustavni sud u Srbiji“, upitao je glumac i dodao da je ministar zdravlja svoje optužbe na račun fondacije izneo isključivo na osnovu tabloidnih napisa.\nNa optužbe da je novac za lečenje dece proneveren iz Fondacije su saopštili da su u „skladu sa odredbama Zakona o zadužbinama i fondacijama, uložili 15.5000.000 dinara u investicioni fond „Ilirika“ radi „oplođivanja tih sredstava“.\nPod naslovom: „Napadaju Sregeja, a kriju svoje izveštaje“, u Danasu piše kako radi NVO koja je tužila glumca.\nDirektori "lete" iz fotelja\nDirektori škola koji su zapošljavali rodbinu, uzimali mito, sakrivali imovinu ili na bilo koji drugi način prekršili zakone, više neće sedeti u direktorskim foteljama. Takođe, biće primenjene i sve preporuke Agencije za borbu protiv korupcije za smenu direktora škola, najavio je za Novosti ministar Mladen Šarčević.\nNa spisku Agencije za borbu protiv korupcije, s preporukom za razrešenje sa funkcije, nalazi se više od 30 direktora osnovnih i srednjih škola u Srbiji. Na istom spisku ima i direktora predškolskih ustanova, ali i visokih škola.\nPodvodio ćerku ometenu u razvoju\nImre L. (64) iz Vrdnika uhapšen je u petak zbog sumnje da je prijateljima podvodio svoju ćerku, dvadesetšestogodišnju Mirjanu ometenu u razvoju. Policija u Sremskoj Mitrovici je, pored oca, privela i M. S. (66), V. M. (74), V. A. (78) i M. B. (69), svi iz Vrdnika, koji se terete da su tokom ove godine seksualno iskorišćavali devojku, u podrumu zgrade gde Imre živi, piše u Novostima.\nMirjana je od prošlog četvrtka izmeštena iz porodice, čak ni njena majka ne zna gde. Vesna L. negira da je njen suprug podvodio svoju ćerku, već da je ona dobrovoljno pristajala na seks zbog novca.


Branka Katić imenovana za zastupnicu UNHCR-a za prava izbeglica u Srbiji\nUNHCR i Branka će u narednom periodu raditi na izgradnji boljih uslova za život izbeglica u Srbiji, prvi korak je video „Izgubljeni snovi“.\nAgencija Ujedinjenih nacija za izbeglice (UNHCR) sa velikim zadovoljstvom saopštila je da je proslavljena srpska glumica Branka Katić imenovana za UNHCR-ovu istaknutu zastupnicu prava izbeglica.\nSvojim dosadašnjim javnim angažmanom Branka je pokazala veliku empatiju prema ljudima koji su bili prinuđeni da napuste svoja ognjišta i, kako navode, sigurni su da će u budućnosti zajedno uraditi mnogo na izgradnji boljih uslova za živote izbeglica u Srbiji.\nKao zajednički poduhvat UNHCR-a sa Brankom Katić, nastao je kratki video „Izgubljeni snovi“ – o snovima i nadanjima sirijske dece, prinuđene da odrastaju daleko od kuće, u izbegličkim centrima.\nDokumentarni deo videa postoji odranije i UNHCR ga je već koristio u drugim zemljama. A deo u kome učestvuje Branka nastao je u njenom stanu u Londonu, gde je direktor fotografije bio njen stariji sin Lui, student filmske režije.\nUNHCR ove godine obeležava 45 godina rada u Srbiji. Tokom svih tih godina Agencija je pomagala izbeglicama i raseljenim licima iz različitih krajeva sveta – od sovjetskih izbeglica na početku rada kancelarije u Beogradu, preko ratova u Jugoslaviji tokom devedesetih godina prošlog veka, do najnovije izbegličke krize koja je kulminirala 2015. godine.\nZajedničko za sve ljude koji su ostali bez svojih domova jeste da oni nisu odustali od svojih snova i nadanja, a cilj UNHCR-a je da, uz pomoć drugih organizacija i istaknutih pojedinaca kao što je Branka, njihovi snovi nikada ne budu izgubljeni.


Veliki ljudi od malih nogu – Projekat inkluzivnog predškolskog vaspitanja i obrazovanja: otvoreno već 40 radnih soba i obezbeđeno 1000 novih mesta u vrtiću za mališane širom Srbije - Novak Djokovic Foundation\nVesti\tStatus projekata Veliki ljudi od malih nogu – Proj...\nVeliki ljudi od malih nogu – Projekat inkluzivnog predškolskog vaspitanja i obrazovanja: otvoreno već 40 radnih soba i obezbeđeno 1000 novih mesta u vrtiću za mališane širom Srbije\nby NDFAdmin, Objavljeno 22. дец 2021.\nInkluzivno predškolsko vaspitanje i obrazovanje, projekat finansiran od strane Ministarstva prosvete iz zajma Svetske banke potpisan u maju ove godine, podrazumeva da će do kraja 2022. u javnim objektima i postojećim predškolskim ustanovama biti otvoreno minimum 120 radnih soba za decu koja nemaju pristup predškolskom obrazovanju. U Rači je danas zvanično otvoren novi objekat, čime se stiglo do brojke od 40 radnih soba širom Srbije, odnosno 1000 dece koja će dobiti pristup predškolskom obrazovanju.\nNacionalna direktorka Novak Đoković Fondacije Maja Kremić i ministar prosvete, nauke i tehnološkog razvoja Branko Ružić prisustvovali su danas otvaranju devet radnih soba u Rači, u okviru projekta inkluzivnog predškolskog vaspitanja i obrazovanja – Sporazuma o partnerskoj saradnji između Ministarstva prosvete, Svetske banke i Novak Đoković Fondacije. Kao i u svim drugim mestima, Fondacija je koordinirala aktivnostima vezanim za renoviranje, prenamenu i adaptaciju prostora, kao i opremanjem nameštajem i didaktičkim materijalom.\nBranko Ružić i Maja Kremić danas u Rači.\nMinistar Ružić pohvalio je sinergiju svih uključenih strana i rekao da je ovo praznik za Raču, kao i da je, zahvaljujući angažovanju svih uključenih, san koji je bio prisutan u prethodnih nekoliko godina upravo postao realnost:\n“Činjenica je da će Predškolska ustanova imati skoro 300 polaznika i da će već od ponedeljka ove prostorije biti ispunjene smehom, žamorom, veseljem i radošću. Rača je jedna od opština koje su najreprezentativniji primer kako jedna mala varoš može da bude pozicionirana na mapi Srbije – privrednoj, kulturnoj, turističkoj i svakoj drugoj,” poručio je Branko Ružić.\nNovak Đoković Fondacija je koordinirala aktivnostima vezanim za renoviranje, prenamenu i adaptaciju prostora, kao i opremanjem nameštajem i didaktičkim materijalom.\nMaja Kremić se složila sa ministrom i dodala:\n“Partnerstvo sa Ministarstvom prosvete i Svetskom bankom je značajan poduhvat koji je Novak Đoković Fondacija započela ove godine i rezultati našeg zajedničkog delovanja su više nego vidljivi. Simbolika adaptiranja i opremanja ovih 9 radnih soba u Rači ogleda se i u tome što smo ovim došli do broja od 40 radnih soba, odnosno 1000 upisane dece, što je za ovo kratko vreme zaista fenomenalan podatak. Radujemo se narednoj godini kada ćemo nastaviti istim tempom i pružiti priliku još većem broju mališana da pohađa programe ranog razvoja, “ navela je Maja Kremić, nacionalna direktorka Novak Đoković Fondacije.\nOsim Rače, gde je obezbeđeno 270 novih mesta za decu u vrtiću, do sada su otvorene radne sobe u sledećim opštinama u Srbiji: Svilajnac, selo Kušiljevo (85 dece), Vračar (150 dece), Stari grad (75 dece), Obrenovac (190 dece), Nova Varoš (80 dece), Doljevac (105 dece) i Vladičin Han (75 dece).\nDo kraja 2022. u javnim objektima i postojećim predškolskim ustanovama biće otvoreno minimum 120 radnih soba za decu koja nemaju pristup predškolskom obrazovanju.\nVeć u petak, sledi otvaranje 13 radnih soba u opštini Čukarica u Beogradu, a do kraja sledeće godine, deca u sledećim mestima će takođe dobiti priliku da po prvi put pohađaju programe ranog razvoja: Vlasotince, Varvarin, Trstenik, Brus, Kraljevo, Čačak, Obrenovac, Jagodina, Batočina, Velika Plana, Bač, Apatin, Šid, Čajetina. Tim Fondacije će se, kao i do sada, truditi da podrži napore Ministarstva prosvete, nauke i tehnološkog razvoja da unaredi sistem predškolskog vaspitanja i obrazovanja i da se vaspitni proces obavlja u još boljim i kvalitetnijim uslovima.\nNastavite da pratite sajt i društvene mreže Novak Đoković Fondacije i sutra, 23. decembra, kada ćemo Vam se javiti sa još lepih vesti!


Petogodišnji pas Sid imao je problema sa žlezdom, pa su ga vlasnici odveli u kliniku "Kemp Bouvi" za kućne ljubimce.\nPošto je ustanovio da pas ima problema sa hodanjem, veterinar je vlasnicima rekao da Sid pati od kongenitalnog kičmenog poremećaja i da mora biti uspavan.\nNakon što su se oprostili od voljenog ljubimca, porodica je odlučila da klinici dozvoli da sahrani psa.\nŠest meseci kasnije, telefonom im se javio bivši zaposleni u klinici koji je rekao da je Sid živ, da je u kavezu i da ga koriste za transfuzije krvi.\nPorodica je otišla u kliniku i pronašla Sida u jednoj od stražnjih prostorija. Veseli pas je bio u stanju da hoda, pa je skakutao oko porodice.\n*Sid je prošao kroz agoniju pre nego što je vraćen porodici\nVeterinari u drugoj klinici su rekli da nije bilo nikakve potrebe da se Sid "uspava" i da je očigledno korišćen za transfurziju krvi.\nVeterinar koji je slagao porodicu uhapšen je, i to nakon što su istoj klinici otkriveni i neki slični slučajevi.\nSidova vlasnica Merijen Haris očajna je zbog ovog postupka lekara u klinici.\n- Prevara je toliko strašna da ne postoji način da se pripremite za emocije koje nakon toga osećate. Tu je bes, tu je i radost što je vaš pas ponovo sa nama, ali tu je i osećanje izdaje poverenja - kaže ona.


FoNet portal :: Pretraga / tagId=31844 / position=1\nTag: peter stano, Pogodaka: 22\nNastavak dijaloga 16. novembra\nPortparol Evropske unije Peter Stano potvrdio je danas da će naredni susret glavnih pregovarača Srbije i Kosova biti održan u utorak, 16. novembra.\nBorelj i Blinken o Kosovu\nPortparol Evropske unije za spoljnu politiku i bezbednost Peter Stano izjavio je danas da su evropski komesar za spoljnu i bezbednosnu politiku Đuzep Borelj i američki državni sekretar Entoni Bliken u Vašingtonu razgovarali o Zapadnom Balkanu i dešavanjima na Kosovu i da su se čuli i sa predsednikom Srbije i kosovskim premijerom.\nEU demantuje Dodika\nPortparol Evropske unije Peter Stano demantovao je danas izjavu člana Predsedništva BiH Milorada Dodika da neke članice Unije podržavaju nezavisnost Republike Srpske, javlja Klix.ba.\nPetković i Besljimi u Briselu\nŠefovi pregovaračkih timova Beograda i Prištine Petar Petković i Besnik Besljimi sastaće se u Briselu u sredu, da bi razgovarali o situaciji na severu Kosova, potvrdio je Radio-televiziji Srbije portparol Evropske unije Peter Stano.\nDa se poštuje sloboda kretanja\nGlavni pregovarači u Briselu\nPortparol Evropske unije (EU) Peter Stano izjavio je da će sledeći sastanak glavnih pregovarača u okviru dijaloga Beograda i Prištine, Petra Petkovića i Besnika Bislimija, biti održan 7. i 8. septembra u Briselu, javlja RTS.\nSrbija protivreči EU\nPortparol Evropske unije za spoljnu politiku i bezbednost Peter Stano izjavio je danas da je odluka Srbije da diplomatske odnose sa Sirijom podigne na nivo ambasadora suprotna stavu Unije.


Održan peti Italijanski fudbalski kamp\nBanca Intesa je u saradnji sa osiguravajućom kućom DDOR Novi Sad podržala organizaciju petog po redu Italijanskog fudbalskog kampa u Srbiji. Na kampu, koji je održan od 24. do 28. juna 2019. na terenima Fudbalskog saveza Beograda na Adi Ciganliji, učestvovalo je 120 dečaka i devojčica uzrasta od 7 do 14 godina, koji su tehnike i veštine fudbala sticali u radu sa nekim od najuspešnijih fudbalskih trenera Italije.\nNa svečanoj ceremoniji poslednjeg dana održavanja kampa svim polaznicima uručene su diplome, a tri najtalentovanija učesnika po oceni trenera nagrađena su putovanjem u Italiju, gde će sa decom iz drugih zemalja prisustvovati Danu italijanskog fudbalskog kampa. Tokom trodnevne posete Italiji, za male fudbalere će na terenima akademije Coverciano biti organizovani treninzi, kursevi i utakmice, a mališani će takođe posetiti Italijanski muzej fudbala i prisustvovati utakmici Serije A.\nItalijanski fudbalski kamp je projekat udruženja Club Italia Master, koji okuplja bivše igrače reprezentacije Italije, a organizuje ga italijanska kompanija World Camp Srl. Ovogodišinji promoter kampa bio je legendarni italijanski fudbaler Roberto Bađo, koji je tim povodom nedavno boravio u poseti Beogradu.


Vlada će razmotriti da li će olakšati i plaćanje januarskih i februarskih računa\nOlakšice za oko 350.000 domaćinstava\nPrijave građana koji žele olakšice elektrodistribucija će primati do 9. februara\nBEOGRAD - U Srbiji će oko 350 hiljada domaćinstava moći da iskoriste olakšice u plaćanju decembarskih računa za električnu energiju. Tu spadaju potrošači koji su u prethodnom mesecu dobili račune sa iznosom od 3.000 do 12.000 dinara, a olakšica podrazumeva plaćanje 60 odsto od računa odmah i odloženo plaćanje ostatka računa do 15. aprila.\nMeđutim, povlastice će dobiti samo potrošači koji ispunjavaju uslove koje su odredili predstavnici EPS-a, Ministarstva energetike i Ministarstva za socijalna pitanja. Povlasticu u plaćanju imaju oni koji su u decembru polovinu kilovat-sati utrošili po nižoj tarifi (što će dokazati računom za struju), zatim domaćinstva koja nemaju centralno grejanje( dokaz uplatnica Infostana), oni koji pomoću istog brojila ne obavljaju privrednu delatnost (dokaz je odgovarajuća izjava), zatim svi koji su izmirili novembarske račune za struju i potrošači koji su uplatili 60 odsto računa za decembar - rekli su predstavnici pomenutih ministarstava na jučerašnjoj konferenciji za novinare.\nOlakšice za 10 odsto potrošača\nVlada Đorđević, zamenik direktora EPS-a, rekao je da svi koji imaju veće račune od 12.000 mogu da podnesu zahtev za olakšice, ali i oni moraju da ispunjavaju pomenute uslove. Đorđević je precizirao da će posebna komisija razmatrati ovakve zahteve i pojedinačno ih odobravati, ukoliko oceni da je visok račun ostvaren uz racionalnu potrošnju.\n- Naravno, potrebno je da takvi potrošači prilože dokaze koje EPS može da uzme u obzir - rekao je on. Prema njegovim rečima, ukupno oko 10 odsto potrošača u Srbiji ispuniće uslove da koristi mogućnost " reprograma" 40 odsto zimskih računa za struju.\nPrijave građana, koji žele olakšice, elektrodistribucije širom Srbije primaće od ponedeljka pa do 9. februara. Naravno, rekli su nadležni, svi koji žele olakšice moraju da potpišu poseban formular, kao i da dokažu da ispunjavaju pomenute uslove.\nPrema rečima Gordane Matković, ministra za socijalna pitanja, lica sa telesnim invaliditetom, samohrani roditelji koji ostvaruju pravo na dečiji dohodak i porodice sa bebama do godinu dana, dobiće posebnu povlasticu kojom će pod istim uslovima moći da plate račune i niže od 3.000 dinara. Jedini uslov za ovakve potrošače, rekla je ministar, jeste da u stanu nemaju dodatnu delatnost.\n- Ove olakšice pomoći će svima koji se nisu preorijentisali na druge vidove grejanja. Ukoliko bude potrebno ova odluka će važiti i u narednih dva meseca, kada se zbog grejanja, takođe, očekuju veći računi za utrošenu struju. Tako ćemo u toku zime i leta dobiti ravnomernije sume na računima, što će građanima olakšati plaćanje. Tarifni sistem nije bogom dan. I on ima svoje manjkavosti, ali bi se, ukoliko ga sada ukinemo, suočili sa manjkom električne energije i sigurnim redukcijama. Promene tarifnog sistema sigurno neće biti do proleća, kada očekujemo pad potrošnje struje - rekao je Goran Novaković, resorni ministar.\nNovaković je dodao da je daljinsko grejanje tri puta jeftinije u odnosu na grejanje električnom energijom, ali da polako dolazi do ispravljanja cenovnih dispariteta između pojedinih energenata. U više evropskih zemalja, rekao je Novaković, postoji kao posebna kategorija za naplatu angažovana snaga, s tim što je različit naziv te naknade, dok u Grčkoj, na primer, postoje 22 različite cene struje.\nEPS je, rekao je on, struju iz uvoza plaćao po ceni od 2,7 do 3,2 centa, ali u poslednje vreme, kako je zbog hladnog vremena potrošnja neplanirano porasla, a struje nema ni u regionu, cena je porasla i na četiri centa. Novaković tvrdi da prosečna cena struje u Srbiji (doduše na godišnjem nivou) sada iznosi 2,1 cent.\n18:17h Vlada će razmotriti da li će olakšati i plaćanje januarskih i februarskih računa\n18:29h EPS privatnim pekarima: Jeftiniji hleb uz prelaz na niski napon\nNezavisni sindikat BFC-a optužio direktora\n18:42h Aleksandar Vlahović na savetovanju u PK Slovenije\nDirektori i vlasnici uspešnih firmi osnovali Forum eksperata\n19:04h Prosečna plata 219 maraka u Crnoj Gori\n23:30h Nebojša Medojević: Srbiji preti socijalna bomba


U šoping centru GALERIJA do 30. septembra izložba automobila – Plodna Zemlja\nFoto: RAS/Oliver Bunić\nU jedinstvenom ambijentu Galerije, najvećeg šoping centra u regionu, otvorena je manifestacija „Galerija automobila Srbije“, koja će trajati do 30. septembra, a ulaz je besplatan.\nNa ovom ekskluzivnom događaju posetioci mogu da pogledaju najnovije modele najpoznatijih proizvođača automobila, kao i najluksuznije četvorotočkaše dostupne na tržištu. Sve pasionirane ljubitelje automobila obradovaće vest da će na ovoj manifestaciji biti prikazan model koji do sada nije viđen u Srbiji – u pitanju je brend Cupra, koji će na našem tržištu debitovati sa Formentor modelom.\nNa događaju će biti prikazano čak 42 vozila među kojima će se naći automobili brendova Mercedes, BMW, FORD, Toyota, Peugeot, Opel, Volvo, КIA, Seat, Cupra, FIAT, JEEP, Alfa Romeo i mnogih drugih. Među izloženim modelima, počasno mesto imaće Toyota Yaris, model koji je evropski stručni žiri proglasio automobilom godine.\nPosetioci će, pored razgledanja, imati priliku da snagu izloženih automobila isprobaju na licu mesta u test vožnji. Pored toga, prodavci su povodom ovog jedinstvenog događaja pripremili i specijalne ponude.\n„Galerija automobila Srbije“ biće otvorena do četvrtka 30. septembra od 10 do 22 sata, a ulaz na manifestaciju je slobodan\nTagoviGalerija Belgrade Izložba automobila


Stres u detinjstvu ima dugotrajne posledice | Zdravlje | Direktno\n17. 05. 2020. 22:10 0\nStres u detinjstvu ima dugotrajne posledice\nStresne situacije u ranim danima detinjstva uzimaju svoj danak i imaju dugotrajan efekt na celokupno zdravlje u godinama koje slede, tvrde američki istraživači.\nOni su se bavili izučavanjem imunološkog sistema kod tinejdžera koji su imali stresno detinjstvo, bili izloženi zlostavljanju ili proveli život u domovima za nezbrinutu decu. Posebnu su pažnju posvetili nivou antitela koja se javljaju kod latentnog herpes simplex virusa tipa 1 (HSV-1).\nOvaj virus koji je otkriven kod dve trećine Amerikanaca, može uzrokovati pojavu ranica i plikova u ustima. Osobe sa zdravim imunološkim sistemom imaju sposobnost držanja pod kontrolom ovog virusa, a reakcije se javljaju samo u situacijama kada je organizam izložen stresu ili bolesti.\nMeđutim, osobe sa oslabljenim imunim sistemom suočavaju se s problemima kada je u pitanju borba organizma protiv ovog virusa i stvaranja antitela protiv aktiviranog virusa.\nStudija sprovedena na Univerzitetu Visconsin-Medison došla je do podataka koji govore da je kod tinejdžera koji su bili predmet fizičkog zlostavljanja ili stresnih situacija u svom okruženju, zabeležen povišen nivo HSV-1 antitela, što je prvi pokazatelj narušenog imunog sistema.\nČak i kada dođe do promene okruženja u kojem dete kasnije odrasta, u psihološkom smislu deca reaguju na svaki, pa čak i najmanji stres. To se može odraziti na njihove sposobnosti učenja, ali i na kompletno ponašanje, a narušeni imuni sistem će zasigurno imati uticaja na kompletno zdravlje deteta u kasnijim životnim dobima.\nStres Imunitet Detinjstvo Imuni sistem\nOvo treba da znate ako vas pozovu za testiranje imuniteta\n04. 05. 2020. 7\nPokazatelji da vam je imunitet oslabljen i šta uraditi


Međunarodne aktuelnosti – "Infrastruktura železnice Srbije" ad\nObjavljeno 10. oktobra 2019. 07:10 10. oktobra 2019. 07:10\nU Sarajevu, krajem septembra, u organizaciji vodeće svetske acocijacije iz oblasti etike i usklađenosti, Society of Corporate Compliance and Ethics (SSCE) iz SAD-a, održana je godišnja Regionalna Konferencija iz oblasti etike i usklađenosti za zapadni Balkan, Western Balkans Regional Compliance & Ethics Conference.\nNa Konferenciji, koja je okupila profesionalce iz oblasti etike i usklađenosti, predstavnike institucija, javnog sektora, kompanija i strukovnih asocijacija iz zemalja regiona zapadnog Balkana: Srbije, Bosne i Hercegovine, Hrvatske, Crne Gore, Slovenije, kao i iz SAD, Slovačke i drugih država, bile su i predstavnice „Infrastrukture železnice Srbije“ i „Srbija Voza“.\nObjavljeno 2. oktobra 2019. 13:49 2. oktobra 2019. 13:49\nHorizont Evrope (2021-2027), novi okvirni sedmogodišnji program Evropske unije za istraživanje i inovacije, sačinjen je kao deo plana dugoročnog budžeta EU, odnosno Višegodišnjeg finansijskog okvira (MFF). Horizont Evrope, sa budžetom od preko 100 milijardi evra. Ovaj program, koji će stupiti na snagu 1. januara 2021. godine sledbenik je tekućeg sedmogodišnjeg programa HORIZONT 2020 (2014-2020).\nObjavljeno 26. septembra 2019. 07:56 26. septembra 2019. 07:56\n64. Generalna skupština CER (Zajednica evropskih železnica i infrastrukturnih kompanija) održana je 23. septembra, u Gdanjsku, dan uoči otvaranja Međunarodnog železničkog sajma TRAKO.\nSastanak, na kome je izabrana nova uprava CER, čiji mandat započinje 1. januara 2020. godine, održan je u formi dva panela; panel diskusija o ERTMS i panel diskusija o sajber bezbednosti u železničkom saobraćaju.\nObjavljeno 25. septembra 2019. 10:40 27. septembra 2019. 10:25\nZajednica evropskih železnica i infrastrukturnih kompanija (CER) nedavno je postavila poseban “Portal pravnih normi za železnički sektor”, koji će biti od velike koristi predstavnicima železničkog sektora, jer će na jednom mestu imati prilike da pronađu sve pravne norme od važnosti, upravo za železnički sektor.\nPrema strukturi, portal je podeljen na dva segmenta “odabir po temi” i “napredna pretraga”, od kojih “odabir po temi” omogućava korisnicima da dobiju pregled pravnih normi EU prema ključnim oblastima, kao što su infrastruktura, putnički saobraćaj, robni saobraćaj, interoperabilnost, bezbednost, pristup tržištu i dr. Za svaku pravnu normu postoji mogućnost uvida u status iste, odnosno da li su doneti amandmani, da li je u pitanju delegirani ili sprovedbeni akt EU, tačan datum usvajanja akta, zatim link ka relevantnoj stranici Službenog glasnika EU, kao i listu drugih relevantnih pravnih normi u odabranoj oblasti.\nOpcija “napredno pretraživanje” omogućava korisnicima pretragu relevantnih akata, korišćenjem ključnih reči, ili uz navođenje godine usvajanja, referentnog broja ili skraćenica koje su zvanično usvojene za datu pravnu normu.\nPredstavnici CER-a ističu da u narednom periodu očekuju sugestije i komentare korisnika, kako bi, na taj način, unapredili efikasnost samog portala.\nPortal se može pogledati putem sledećeg linka http://lawportal.cer.be/\nObjavljeno 28. juna 2019. 08:18 28. juna 2019. 08:24\nNakon dugog niza godina rada evropskih institucija sa predstavnicima železničkog sektora, 16. juna ove godine, usvojene su pravne norme tehničkog stuba.\n„Tehnički stub“ Četvrtog železničkog paketa uključuje pravne norme koje se odnose na bezbednost, uspostavljanje interoperabilnosti i na nove uloge Agencije EU za železnice (ERA).\nKljučna novina su nove nadležnosti Agencije EU za železnice (ERA), koja će od sada biti nadležna za izdavanje sertifikata o bezbednosti, autorizaciju voznih sredstava i za odobrenja pružnih komponenti Evropskog sistema za upravljanje železničkim saobraćajem (ERTMS).\nTo podrazumeva, da će pristup železničkoj infrastrukturi na evropskom nivou biće omogućen samo prevoznicima koji poseduju validni sertifikat o bezbednosti dobijen posredstvom ERA. Ujedno, svako novo vozno sredstvo ili ono koje je modernizovano, mora da bude autorizovano pre puštanja u saobraćaj. Takođe, u cilju harmonizovane primene ERTMS-a i interoprabilnosti, zahteva se i odobrenje za pružne komponente ERTMS. Za sve navedene poslove, ERA će ubuduće biti nadležna u vidu „one stop shop“.\nObjavljeno 6. novembra 2018. 13:19 6. novembra 2018. 13:19\nAleksandar Mišarin, prvi zamenik generalnog direktora „Ruskih železnica“ tokom svoje radne posete Srbiji sastao se sa Zoranom Mihajlović, potpredsednicom Vlade Srbije i ministarkom građevinarstva, saobraćaja i infrastrukture.\nTokom susreta bilo je razgovora o napretku radova na izgradnji i rekonstrukciji deonice Stara Pazova – Novi Sad, o novim infrastrukturnim projektima, nastavku rekonstrukcije barske pruge i izgradnji jedinstvenog dispečerskog centra.\nObjavljeno 25. oktobra 2018. 11:53 25. oktobra 2018. 14:33\nJoš jedan UIC Svetski kongres o bezbednosti u železničkom sektoru, održan na Bledu u organizaciji Slovenskih železnica, omogućio je svim učesnicima uvid u razmenu iskustva po pitanju „Upravljanja kriznim situacijama i otpornostima na iste“, sa posebnim osvrtom na upravljanje situacijama prilikom nestanka struje i ledenih oluja i njihovom uticaju na železnički saobraćaj.\nObjavljeno 24. oktobra 2018. 14:39 24. oktobra 2018. 14:39\n„Infrastruktura železnice Srbije“ zvanično je dobila svoj PIC broj (Participant Identification Code), koji omogućava aktivno učestvovanje ove železničke kompanije u budućim projektima koji se finansiraju iz fondova Evropske unije.\nUjedno, PIC broj omogućava Evropskoj komisiji da prati aktivnosti institucija u vezi učešća u projektima, uspešnosti u realizaciji i drugo.\nObjavljeno 26. jula 2018. 06:43 26. jula 2018. 10:21\nU cilju uspostavljanja konkurentnijeg i efikasnijeg železničkog sektora u odnosu na druge vidove saobraćaja, Evropska unija je usvojila nekoliko paketa pravnih normi koji su od presudnog značaja za evropske železnice.


PRETE LI EKSTREMISTI GRAĐANIMA SRBIJE? - TVS\nPRETE LI EKSTREMISTI GRAĐANIMA SRBIJE?\nAmbasada SAD u Prištini pozvala je na povećan oprez tokom predstojećih verskih praznika kao i prilikom masovnih okupljanja i manifestacija.\nB92 istražuje da li su građani Srbije ugroženi i da li nam prete napadi ekstremista?\nNekoliko stotina boraca sa Balkana je u poslednjih par godina otišlo u Siriju da se bore na strani islamskih terorista. Dobar deo njih se, zbog brojnih poraza džihadista u borbama sa vojnim snagama Bašara al Asada, vratio na ove prostore.\nDa li upozorenje američke ambasade treba da nas zabrine?\n“Mogućnost da dođe do nekakvih terorističkih napada na najveći hrišćanski praznik postoji. Sama činjenica da je američka ambasada izdala upozorenje govori dosta, jer Amerikanci nikada ne govore napamet i nikada ne izdaju upozorenja iza kojih ne stoje ozbiljne obaveštajne informacije. Ne treba da se plašimo treba da budemo oprezni”, naveo je Zoran Dragišić sa Fakulteta bezbednosti.\nDok su u Siriji i Iraku prolazili kroz kampove za obuku Islamske države, tokom prošle godine vrh te terorističke organizacije odlučio je da su takozvani "evropski borci ID" pogodniji kao ratnici koji će udariti po ciljevima u svojim državama, nego kao borci na ratištima. Kosovo je jedno od mesta povratka.\n“Pojedinačni napad niko ne može da predvidi ili spreči. Mene pre svega plaši nedavna poseta američkog senatora Džona Mekejna. Podsetiću, on je čovek koji obično ide na mesta koja su ili u nekom predratnom stanju, kao što je bila Ukrajina za vreme demonstracija, ili dolazi na samu liniju vatre”, rekao je Stevan Gajić iz Instituta za evropske studije.\nA da li se naši građani osećaju bezbedno?\n“Ne treba da se plašimo, ali svakako da treba da preduzimamo mere radi povećanja bezbednosti tokom tih praznika”, navode neki.\n“Uvek. Zaista, zaista se osećam bezbedno u Beogradu. Što se tiče terorizma ne razmišljam o tome”.\nZakoni Srbije predviđaju odlazak u borbu na strano ratište kao krivično delo, za koje je zaprečena kazna od šest meseci do pet godina, dok je za organizatore predviđena robija od dve do deset godina.


Turska sve vise ulaze u Srbiju - Teklas u VR 24 investicija\nTurska sve vise ulaze u Srbiju – Teklas u VR 24 investicija\nTanjug 14. marta 2022. 15:08\nVRANJE – Ambasador Turske u Srbiji Hami Aksoj izjavio je danas, na ceremoniji otvaranja turske fabrike auto-delova Teklas u Vranju, da ta zemlja sve više ululaže u Srbiji i istakao da je ova fabrika 24 turska investicija u našoj zemlji.\nZahvalio se predsedniku Srbije Aleksandru Vučiću što je umnogome doprineo unapređenju saradnje dve zemlje i pokazao otvorenost za strane investicije u Srbiji.\nIzrazio je zadovoljstvo što prisustvuje otvaranju još jedne turske fabrike u Vranju i podsetio da je rezultat srpsko-turske saradnje fabrika u Leskovcu, koja je otvorena prošle nedelje, kao i izgradnja autoputa Sremska Rača-Kuzmin.\n„Turska sve više i više ulaže u ovu prelepu zemlju i mnogo mi je drago zbog toga“, kazao je Aksoj.\nOcenio je da Srbija ne privlači samo investitore iz Turske, već iz celog sveta, zahvaljujući političkoj, ekonomskoj i razvojnoj viziji Aleksandra Vučića.\nNaveo je da su trgovinska razmena dve zemlje prošle godine iznosile dve milijarde dolara, te dodao da je postavljen i novi cilj od pet milijardi dolara.\nOsvrnuo se i na to da su Srbija i Turska unapredile i međusobnu povezanost i transport putnika i istakao da su uvedeni direktni letovi od Ankare do Beograda, kao i od Niša i Beograda do Instanbula.\nAmbasador je rekao da je ponosan na sve projekte koje je kompanija Teklas ostvarila u Srbiji.\nInspektorka za kvalitet u Teklasu Violeta Ivanović izrazila je zadovoljstvo što se „porodica Teklas proširila“.\nZahvalila se generalnom direktoru kompanije Anilu Nevbiju što odgovorno vodi kompaniju i brine o svakom zaposlenom, a posebno u ime svih građana Pčinjskog okruga i zaposlenih u fabrici, predsedniku Aleksandru Vučiću.\n„Hvala što nas nikada ne zaboravljate i što za Vas nismo skrajnuti ljudi koji žive negde na jugu i za koje pre vas niko nije mario“, kazala je ona.


Vučić: Što se svi plaše, tresu od straha da kažu istinu?\nPredsednik Srbije Aleksandar Vučić prokomentarisao je izjave iz Hrvatske zbog podizanja spomenika majoru JNA Milanu Tepiću\nOn je istakao da problem predstavlja obeležje čoveku koji je dao svoj život za zakletvu vojsci, državi i zastavi, a nije problem pravosnažnom odlukom osuđeni terorista Miro Barišić.\nVučić je odgovarajući na pitanja novinara u Rumi rekao da su Tepić i vojnik Stojadin Mirković dali zakletvu jugoslovenskoj vojsci, zastavi a ne hrvatskom MUP-u, koji je tražio da se predaju.\n"Jesu li to činjenice ili nisu, da li sam nešto slagao ili rekao istinu? Što se svi plaše, tresu od straha da izgovore istinu?" upitao je Vučić i dodao:\n"Čovek koji je položio život za zakletvu i zastavu je problem, a nije problem pravposnažnom presudom osuđeni terorista kakav je Barišić i to ne od strane srpskog nego švedskog suda. A koliko ulica Mile Budaka imate? - Neću dalje" rekao je Vučić.\nNovinare je interesovalo i da li će Srbija nekom deklaracijom ili drugim aktom odgovoriti na zakon o braniteljima koji je u proceduri u Saboru, na šta je predsednik Republike rekao da nećemo da donosimo nikakve zakone i akte zato što bismo "nekome terali kontru".\n“Ponašaćemo se u skladu sa interesima Srbije i štitićemo ih na najbolji način“, poručio je Vučić.\n"Slobodan je čovek, izdržao je svoju kaznu. Šta biste, da ga uhapsite, ubijete - je l vam se obraćao nešto, mešao u nešto, smetao, napadao...Šta biste da ga vežemo u okove, ubijemo...šta da uradimo?", kazao je Vučić.\nNaveo je i da je Šljivančanin odslužio kaznu, da ne želi da ulazi u pravnu prirodu Tribunala, ali da je u "takvom tribunalu" odslužio ono što su odredili i zapitao "šta još očekujete da treba uradi i on i svi mi".\n"Zato će Gotovina da bude predsednik ako nekome zatreba, ali je problem što će neko da stoji na pet kilometara od nekoga", istakao je Vučić.


Sokolac: Podijeljeno 130 paketa pomoći ženama iz sedam opština - Glas Srpske\nSrna 03.07.2020 12:23\nSOKOLAC - Predstavnici Ministarstva poljoprivrede, šumarstva i vodoprivrede Republike Srpske jutros su na Sokocu podijelili 130 paketa pomoći ženama sa sela iz višečlanih porodica iz sedam opština na području Sarajevsko-romanijske i gornjodrinske regije.\n"Prioritet Republike Srpske u ovom trenutku, pored suzbijanja epidemije virusa korona i njenih posljedica na zdravlje stanovništva, jeste i da se proizvede što više hrane i obezbijedi sigurnost stanovništva", rekla je Mićićeva.\nPrema njenim riječima, ovaj vid podrške ženama Sarajevsko-romanijske regije organizovan je u okviru projekta "Formiranje džender tima i iniciranje inovativne džender akcije za rodno odgovorno budžetiranje na regionalnom nivou", koji sprovodi resorno ministarstvo.\nMićićeva je dodala da projekat podržava organizacija UN žene, uz finansijsku pomoć Švedske i u partnerstvu sa Džender centrom Republike Srpske.\nOna je navela da je obezbijeđeno ukupno 200 paketa tovnih pilića koji će danas biti podijeljeni u Sarajevsko-romanijskoj i gornjodrinskoj regiji.\nMićićeva je navela da je na Sokocu podijeljeno 130 paketa pomoći za žene sa područja opština Rudo, Višegrad, Čajniče, Rogatica, Novo Goražde, Sokolac i Han Pijesak.\nBlaženka Janjušević iz sela Sokolovići kod Sokoca, majka petoro djece, rekla je da će joj ova pomoć značiti mnogo u obezbjeđivanju hrane za njenu višečlanu porodicu.\nRade Tomović sa Han Pijeska, koji je preuzeo paket tovnih pilića i potrebnu hranu, kaže da za njegovu porodicu ovaj vid pomoći znači mnogo, jer će bez ikakvih troškova uz malo truda dobiti dovoljno pilećeg mesa. On je zahvalio donatorima za pomoć ženama na selu.\nKozarska Dubica: U toku rekonstrukcija objekta "Pošta Srpske"\n13. 08. 2020 15:22


Nezavisnost:Časovi 45 minuta, US:30 minuta\nPredsednik Granskog sindikata prosvete "Nezavisnost" Tomislav Živanović izjavio je da će škole danas početi da rade i da će časovi trajati 45 minuta, dok je članica Predsedništva Unije sindikata prosvetnih radnika Srbije Jasna Janković najavila da će časovi trajati samo 30 minuta.\nOd marta građevinske dozvole za 28 dana\nMinistar građevinarstva, saobraćaja i infrastrukture Zorana Mihajlović najavila je da će od marta građevinske dozvole biti izdavane za 28 dana, na samo jednom šalteru.\nNa Sajmu sporazum o turističkoj saradnji sa UAE\nZadovoljni rešenjem koje je država donela\nAsocijacija samostalnih i nezavisnih sindikata zadovoljna je rešenjem koje je država donela u vezi sa ponudom američkog "Esmarka" za privatizaciju Železare Smederevo, izjavio je predstavnik tog sindikata u Železari Saša Čolić.\nDinar ojačao 0,4 odsto, 121,2415 dinara za evro\nDinar je danas ojačao prema evru 0,4 odsto i zvanični kurs iznosi 121,2415 dinara za evro, saopštila je Narodna banka Srbije (84, NBS).\nPoslanici o "Tamarinom zakonu", oružju, municiji\nPoslanici Skupštine Srbije raspravljaće danas o više zakonskih predloga, među kojima su i izmene Zakona o zaštiti od požara, odnosno "Tamarinom zakonu", kao i o Predlogu zakona o oružju i municiji.\nPutevi prohodni, u nižim predelima vlažni\nPutevi prvog i drugog reda su prohodni, u nižim predelima vlažni, dok se u višim može očekivati mestimično sneg na kolovozu, saopštio je danas Auto moto savez Srbije (AMSS).\nU Srbiji će danas ujutru biti mraz, na istoku niska oblacnost, ponegde po kotlinama magla, a tokom dana pretežno sunčano.\n22:02 Januar 15, 2021\n21:58 Januar 15, 2021\n21:38 Januar 15, 2021\n20:34 Januar 15, 2021\n19:29 Januar 15, 2021


Projekat “KOTON” povezuje privredu i školstvo | Prilika Plus\nProjekat “KOTON” povezuje privredu i školstvo\n22/09/2015 30/12/2015 Prilika Plus 549 Views aktuelnosti, Vijesti\nProgram PrilikaPlus, kojeg podržava Vlada Švajcarske a provodi Republička agencija za razvoj malih i srednjih preduzeća (RARS) započeo je, u saradnji sa partnerima, realizaciju projekta „COTON“ sa ciljem usklađivanja rada sistema obrazovanja sa potrebama privrede.\nUgovore o realizaciji projekta potpisao je 22.09.2015. u Banjaluci direktor RARS-a, Marinko Đukić sa predstavnicima razvojnih agencija i lokalnih zajednica Prijedora, Bijeljine, Doboja, Istočnog Sarajeva, Trebinja i Zvornika, te Privredne komore Unsko-sanskog kantona. Projekat će povezati stručne škole i preduzeća kako bi se unaprijedili uslovi za realizaciju učeničke prakse na radnom mjestu.\n„Želimo skratiti put od završetka škole do zaposlenja i pomoći poslodavcima da dobiju kvalitetne radnike“, istakao je Đukić.\nKoordinator za privatni sektor u okviru programa PrilikaPlus, Momir Širko, rekao je da je najvažnije poboljšati kvalitet stručne prakse koja treba da se obavlja na radnom mjestu da bi učenici kada završe srednje škole mogli odgovoriti na potrebe tržišta rada.\nPartneri će tokom narednih sedam mjeseci obići srednje stručne škole i napraviti procjenu njihovih materijalnih, tehničkih i stručnih kapaciteta, kao i procjenu preduzeća da bi se znalo koja su spremna da rade sa školama u procesu provođenje učeničke prakse.\n← PrilikaPlus podržava edukaciju više od 100 mladih ljudi u automobilskoj industriji\nPrilikaPlus uključena u izradu Zakona o obrazovanju odraslih u Kantonu Sarajevo →


Sajam "Anuga" prilika za prehrambenu industriju SRB\nSajam „Anuga“ prilika za prehrambenu industriju SRB\nTanjug 11. oktobra 2021. 12:59\nDirektorka prodaje u Mlekari Šabac Vesna Mitrović rekla je da je Anuga sajam jedan od onih na kojem morate biti prisutni ukoliko želite da pravite planove za budućnost.\nKaže da su tokom pet dana imali priliku da svoj portfolio mlečnih proizvoda dodatno predstave najširoj globalnoj publici i dodala da u njihovim proizvodima već uživaju kupci na 15 svetskih tržišta, od Rusije, preko Evrope, do Sjedinjenih Američkih Država.\n„Ono što primećujemo, kada su mlečni proizvodi u pitanju i što nas, kao relativno malu mlekaru u odnosu na evropske standarde, posebno ohrabruje jeste činjenica da je globalno tržište, odnosno potražnja, u porastu“, rekla je Mitrović.\n„Biti deo atmosfere gde se prikazuju trendovi i promovišu inovacije u prehrambenoj industriji, zaista je velika inspiracija i izuzetna prilika za dalji razvoj i širenje poslovanja – od proizvodnje do prodaje gotovih proizvoda“, dodaje Mitrović.\nI kompaniji Friglo, čiji asortiman obuhvata duboko zamrznuto povrće i voće, kao izvozno orijentisanoj mladoj firmi, prilika za učešće na svakom velikom sajmu je dragocena, rekao je komercijalni direktor te kompanije Igor Cvetković.\n„Zahvaljujući PKS, Friglo i ove godine nastupa na sajmu Anuga u Kelnu. Svi naši dosadašnji nastupi su rezultirali novim ugovorima i povećanjem plasmana srpskih proizvoda na inostranim tržištima i verujemo da ni ova godina neće biti izuzetak“, rekao je Cvetković.\nIzrazio je zadovoljstvo što uz podršku PKS i RAS imaju mogućnost da učestvuju na značajnim prehrambenim sajmovima u inostranstvu i prezentuju proizvode, i potencijalnim kupcima uživo objasne ceo postupak proizvodnje i potencijal njihove fabrike.\n„Već imamo dogovorene sastanke sa postojećim i potencijalnim saradnicima, a upravo je sajam mesto na kom se takvi konktakti sasvim sponatano ostvaruju i otvaraju neke nove mogućnosti za rast i razvoj“, rekao je Cvetković.\nDirektor razvoja u BFF Vukašin Cicmil kaže da pored dogovorenih poseta partnera očekuju da se tu sretnu i sa predstavnicima distributera i retailer-a sa tržišta na koja planiraju da plasiraju njihove brendove u sledećoj fazi ekspanzije.\n„Sa druge strane, ANUGA je mesto na kome se predstavljaju najnovija tehnološka dostignuća u prehrambenoj industriji, novi kreativni koncepti i mnoštvo inovativnih proizvoda. Sajam ćemo iskoristiti i za diskusije o budućim pravcima razvoja i partnerstvima u razvoju novih proizvoda“, Cicmil.\nNa Nacionalnom štandu gotovih proizvoda izlaže 14 naših firmi.\nOdržava se svake druge godine u Kelnu, u sajamskom prostoru KELN MESE (Koelnmeše GmbH) površine 284.000 kvadratnih metara.


12.05.2016 Exit PR tim 0\nDva britanska dnevna lista, Daily Mirror i Daily Express, koje svakodnevno prate milioni ljudi širom sveta, u istoj nedelji, uoči letnje turističke sezone, svojim čitaocima predložili su festivalsko letovanje od Petrovaradina do Jaza! Prvo i najveće takvo letovanje u svetu upravo je EXIT Avantura, koja spaja dva nagrađivana festivala, na dve spektakularne lokacije u preko deset dana festivalskog letovanja uz neke od najtraženijih svetskih muzičkih zvezda! "Zašto ne biste spojili letovanje sa muzičkim festivalima uz odlazak u zemlje u kojima još niste bili? Ima smisla", navodi se u članku lista Mirror. Među najintenzivnije festivale na svetu, britanski Express izdvaja upravo EXIT Avanturu, rame uz rame sa američkim Burning Man festivalom: "I posle 16 godina, EXIT i dalje radi punom parom, a ovogodišnja ponuda nije za one slabog srca, jer se održava u dve zemlje tokom čak 10 dana!".\nLjubitelji Exit Avanture imaju mogućnost da još samo do kraja ove nedelje, tačnije 15. maja u bilo kojoj filijali OTP banke, besplatno otvore namenski račun za kupovinu kompleta ulaznica za Exit i Exit Avanturu (Exit + Sea Dance) i da ih OTPlaćuju na rate, u ritmu koji njima odgovara, kada i koliko požele, do 30. juna! Više informacija na OVOM LINKU.


Kako je saopšteno iz njegovog kabineta, Nikolić je rekao da Srbija želi dobre odnose sa Turskom, „posebno zato što na delu teritorije ima gradjane islamske veroispovesti koji imaju posebne veze sa Turskom“. On je pozvao turske investitore da ulažu u Srbiji i dodao da Turska „može da pomogne da se razvije deo Srbije sa pretežno muslimanskim stanovništvom“.\nDavutoglu je rekao da je Srbija za Tursku „velika i važna zemlja“ što je pokazao i činjenicom da je treća zemlja koju je posetio od kada je postao premijer, navodi se u saopštenju.\nNikolić je rekao da Srbija, kao i Turska, želi da bude punopravan član EU, da uskladjuje svoje propise sa standardima EU, ali da „ima svoji ponos koji ne može utopi u neopravdane i pravno neutemeljene zahteve“.\nGovoreći o Kosovu, Nikolić je rekao da Srbija „pregovara sa Prištinom i ulaže maksimalne napore da svi građani na Kosovu i Metohiji žive u miru i stabilnosti“ i da „taj napor treba da pomognu svi na otvoren i transparentan način“. On je dodao da je za Srbiju „posebno bolno kad njeni prijatelji promovišu nezavisnost Kosova“, dodajući da tu misli i na Tursku.


Počela izgradnja obilaznice na Zlatiboru - Gradjevinarstvo.rs\nZapočeti su radovi na izgradnji 9,5 kilometara obilaznice na Zlatiboru koja će ubrzati saobraćaj iz smera Crne Gore ka Višegradu ili Bajinoj Bašti, a vozila u tranzitu izmestiti iz turističkog centra.\nIzgradnja obilaznice - ilustracija (Foto: Pixabay)\nRadove finansiraju "Putevi Srbije", a povereni su domaćem izvođaču – užičkim "Putevima". Na gradilištu su i neki od neimara koji su učestovali u gradnji prvih modernih saobraćajnica u zemlji.\nZlatibor ne ide samo u visinu, što mu se često zamera – nova saobraćajnica otvara prostor nedaleko od turističkog centra gde će, uz obilaznicu biti i sportski kompleks sa dvadeset terena.\n"Sredstva su obezbeđena od Vlade Republike Srbije. Opština ulaže u infrastrukturu, rešava imovinske odnose, tako da se nadam da će Zlatibor vrlo brzo postati sportska turistička destinacija broj jedan u Srbiji", ističe predsednik opštine Čajetina Milan Stamatović.\nGradi se da traje, onako kako je planina otvorena putnicima i sedamdesetih godina prošlog veka. Odavde je, sa užičkim "Putevima" krenuo i Stanko Tejić, pa pola veka svog rada dobro odmerio kilometrima širom ondašnje Jugoslavije, sveta i Srbije, prenosi RTS.\n"Sada se mnogo brže radi, ima mehanizacija, ima kamiona, ima mašina, svega – u tome se promenilo, a kvalitet je ostao uvek isti. Bilo je uvek teško i uvek sam se plašio kada radim da li je to dobro. To mi je bila uvek opsesija", kaže šef gradilišta Stanko Tejić.\n"Kad dođeš u neko bespuće, nema puta i posle određenog vremena ostaviš im put, ostaviš im sve. Moja su razmišljanja uvek na putu i na asfaltu", naglašava šef gradilišta Tejić.\nInženjer geodezije Srećko Selaković kaže da je imao sreću što je radio sa takvim čovekom koji poseduje toliko znanje i iskustvo koje se ne može, kako kaže, ni u školi ni na fakultetu naučiti već koje se stiče radom, direktno na gradilištu, piše RTS.\nIako je ostvario uslov za penziju, Stanko je i u 72. godini u svojoj firmi. I dok niče nova zlatiborska saobraćajnica, ponavlja da samo najbolji građevinari mere život kilometrima, i to kvalitetnih puteva.


Unmik: Za izmene i dopune mandata Misije neophodna odluka SB UN – DnevniZurnal\nby admin 15/05/2021, 07:51 2k Views\n„Rezolucija 1244 Saveta bezbednosti UN utvrdjuje mandat me]unarodnog civilnog i bezbednosnog prisustva na Kosovu i svako prilagodjavanje misije zahteva odluku Saveta bezbednosti“, navela je Dolatšahi za Radio Slobodna Evropa.\nVučić je juče izjavio da će jedna od velikih sila uskoro zvanično zatražiti povlačenje Unmika i medjunarodnih mirovnih snaga Kfor sa Kosova, ocenivši da bi to za Srbiju bila „apsolutna katastrofa“.\nVučić je juče kazao i da će zamoliti generalnog sekretara NATO-a Jensa Stoltenberga da založi svoj uticaj u zapadnoj alijansi da ne dodje do povlačenja. Vučić i Stoltenberg treba da se sastanu u Briselu u ponedeljak.\nPovodom izjave Vučića, neimenovani zvaničnik NATO danas je izjavio da alijansa ostaje privržena stabilnosti Zapadnog Balkana i dodao da njene članice konsenzusom donose sve odluke, uključujući one koje se odnose na misiju Kfor.\n„Naša misija Kfor utemeljena je Rezolucijom 1244 Saveta bezbednosti UN iz 1999. godine kako bi obezbedila sigurno i bezbedno okruženje i slobodu kretanja za sve zajednice koje žive na Kosovu. Sve odluke u NATO, uključujući one koje se odnose na Kfor, donosi konsenzusom svih 30 saveznica, članica alijanse“, naveo je taj zvaničnik.\nVlada Kosova nije komentarisala Vučićevu izjavu.\nMisija UN na Kosovu uspostavljena je 1999. godine, na osnovu Rezolucije 1244 Saveta bezbednosti UN, usvojene u junu 1999. godine. Kfor, medjunarodne mirovne snage pod vodjstvom NATO-a, na Kosovu su rasporedjene u istom mesecu, nakon povlačenja srpskih snaga, takodje na osnovu Rezolucije 1244 Saveta bezbednosti UN.


„Petica“ Liverpula na „Old Trafordu“ – istorijska utakmica Salaha - Argumenti\nNaslovna Sport Fudbal „Petica“ Liverpula na „Old Trafordu“ – istorijska utakmica Salaha\nTo je najprije iskoristio Nabi Keita. Vezista sklon povredama se u posljednje vrijeme nalazi u odličnoj formi, te se nakon gola protiv Atletika u Ligi šampiona upisao i protiv Junajteda.\nLuk Šou nije uspio da napravi ofsajd zamku, a lopta je stigla do Mohameda Salaha. Egipćanin je pronašao Keitu koji nije imao težak posao protiv Davida De Hee.\nVeć tada su se u Junajtedu setili utakmice sa Atalantom tokom nedjelje na kojoj su gubili sa 2:0 nakon nešto manje od pola sata igre, pa potom u potpunosti preokrenuli u drugom poluvremenu. Da ne bude opet tako, potrudio se Salah.\nKrilo Liverpula je u životnoj formi, a pred kraj prvog poluvremena je stigao do prvog gola na ovom meču. Najprije je njegov šut odbijen, ali lopta stiže do Nabija Keite koji je vraća na peterac gde se našao Salah koji je lako smešta iza leđa Davida De Hee. Tim golom je sa ukupno 105 prestigao Didijea Drogbu kao Afrikanac sa najviše golova u istoriji Premijer lige.\nStigao je do još jednog do kraja poluvremena, gotovo kao kazna za nesportski potez Kristijana Ronalda nekoliko minuta prije toga. Portugalac je najprije propustio izglednu priliku, a potom u duelu sa Kurtisom Džounsom dva puta udario po lopti koja je bila kod mladog fudbalera koji je ležao na zemlji.\nSa tim rezultatom se otišlo na poluvreme, nezapamćeno u derbiju Engleske sa četiri gola prednosti jedne ekipe.\nPo početku drugog poluvremena Salah je ispisao nove stranice istorije. Nova greška odbrane Junajteda za het-trik Egipćanina značila je da je on prvi igrač protivničke ekipe koji je stigao do tri gola na „Old Trafordu“.\nUz to, bio je ovo prvi put od Stiva Nikola i Džona Odlridža i sezone 1977/78 da jedan duo Liverpulovih igrača postigne po het-trik na dvije uzastopne utakmice. Podsjetimo, u prethodnom kolu je Roberto Firmino postigao tri gola protiv Votforda.\nOd tog trenutka uglavnom smo gledali fudbalere Liverpula kako se dodaju između sebe i veći dio vremena drže loptu u svom posjedu.


ABA LIGA: FMP protutnjao Novim Mestom\nIzvor: SrbijaDanas.com, 02.Mar.2021, 22:38\nSrpski klub ubedljivo savladao Krku.\nKošarkaši FMP-a pobedili su danas u Novom Mestu ekipu Krke sa 97:76 (25:24, 24:20, 23:14, 25:18), u meču odloženog 13. kola ABA lige.\nNajbolji učinak u pobedničkoj ekipi imao je Stefan Lazarević sa 19 poena uz sedam skokova i tri asistencije, dok su Marko Pecarski, Nemanja Nenadić, Marko Radonjić i Stefan Djordjević upisali po 14 poena.\nU slovenačkoj ekipi najefikasniji je bio Rok Stipčević sa 20 poena, Roderik >> Pročitaj celu vest na sajtu SrbijaDanas.com << Kemfor je dodao 12 poena, a Jure Škifić i Luka Lapornik su postigli po 11 poena.\nFMP je deveti na tabeli ABA lige sa šest pobeda i 11 poraza, dok je Krka na 10. mestu sa pet pobeda i 13 poraza.\n14:42: Počela pretprodaja obveznica Srpske na Londonskoj berzi\n14:40: Predstojeća saradnja sa Sberbankom znak prepoznavanja pravih vre...


Vesti - Page 4 of 5 - HR experience\nMarija Desivojević Cvetković je zaposlena na poziciji višeg potpredsednika za strategiju i razvoj u kompaniji Delta Holding od 2012. godine. Odgovorna je za kreiranje poslovne strategije kompanije i za upravljanje projektima od strateškog značaja za kompaniju. Osim toga, ona je odgovorna za celokupno međunarodno poslovanje i međunarodne odnose Delta Holdinga. Pokriva sektore za strategiju i\nHow do we “walk the talk”\nNa HR Experience konferenciji, među predavačima, se našla i Maja Nedučić iz kompanije Vega IT. Sa ponosom kaže da je pronašla ono što je oduvek želela da radi – da zajedno sa kolegama čini svaki dan ugodnijim i boljim za sve članove tima i da zajedno grade kulturu koja podstiče različitost, pravo na grešku i\nGlobalno privlačenje talenata u Srbiju\nMeđu zvanicama, na konferenciji se našao i Džejms Čepmen, čovek sa višegodišnjom profesionalnom karijerom u HR-u. Džejms je zadužen za akviziciju talenata u nezavisnom gejming studiju, najpoznatijem po razvoju najuspešnije sportske igrice Top Eleven. Svoje bogato iskustvo iz prethodnih kompanija (Coca-Cola, Huawei, Accenture) u kojima je radio, preneo je u Nordeus i pomogao im da\nUspešne HR priče su novi projekat koji je ove godine pokrenut istovremeno sa konferencijom HR Experience, sa ciljem da bi se obezbedio prostor HR stručnjacima da međusobno dele praktična znanja i da na taj način promovišu dobre prakse u upravljanju ljudskim resursima. Ovaj projekat nastaviće da živi i u narednim godinama jer postignuti rezultati ukazuju\nDigitalizacija HR-a i privlačenje talenata\nBy: HRExperience On: June 5, 2018\nGost prve HR Experience konferencije održane 31. maja u organizaciji Poslovi.Infostud bio je jedan od vodećih i najvećih HR eksperata modernog doba, Dejv Ulrih. Naša prestonica imala je veliku čast i zadovoljstvo da ugosti velikog stručnjaka i govornika koji se smatra “ocem modernog HR-a”. Mnoge industrije doživljavaju digitalnu transformaciju, od medicine, proizvodnje i obrazovnog sistema\nPrvi “HR Experience”, održan 31. maja u Beogradu u organizaciji Poslovi.infostud.com, okupio je vodeće HR stručnjake koji su podelili svoja znanja i iskustva i diskutovali o aktuelnim trendovima u HR sferi. U godini kada Poslovi.Infostud proslavljaju 15 godina svog postojanja, opravdano mogu da istaknu da znaju, a i danas osluškuju potrebe poslodavaca. Koncept konferencije osmišljen


Tri doline - Les 3 vallees » skibus.rs\nSki Centri » Francuska » Tri doline - Les 3 vallees\nAlpski raj i jedno od najelitnijih evropskih skijališta u jugoistočnoj Francuskoj, u provinciji Savoji, sa više od 600 kilometara uređenih terena. Ljubitelji skijanja imaju na raspolaganju 430 staza sa 1300 topova koje se 25 planinskih vrhova povezuju 200 ski-liftova,od 1.300 do 3.250 metara nadmorske visine. Za jedan sat mogu da prevezu skoro 300.000 ljudi i saobraćaju između svih osam naselja i 13 ski-centara. Tu je i šest glečera iznad 3.000 metara, pa na njima skijaška sezona praktično traje čitave godine.\nSkijalište je udaljeno od Beograda oko 1400 km, a putuje se preko Milana, Torina ka tunelu Frejus, Orelle-a i dalje prema dolini u koju želite da se uputite. Put se završava u u trećoj i najvećoj dolini Bellville i najpoznatijem mestu ovog skijališta, Val Thorensu. Na Tri doline izgrađeno je ukupno 8 turističkih mesta koja su među sobom vrlo dobro povezana putevima a pogotovo sa ski stazama.\nSki centar sačinjavaju sledeće doline:\nBellville ( Les Menuires, Val Thorens, Orelle )\nPogledajte mapu integralnog skijališta Tri Doline:\nAko se smatrate strastvenim skijašem, ako volite da obilazite puno staza i da skijate po dugačkim, širokim i sa prirodnim snegom bogatim stazama, ako su vam Alpska prostranstva želja i potreba, i ako želite mesto na kojem je apsolutno sve u znaku skijanja, onda znate gde ćete ići..... Tri doline čekaju na vas.


- Bitan sklop koji omoguæava zaštitu i punjenje izloženih telefona.Smešten je u plastično kućište koje na sebi ima dva konektora, mikroprekidač i sa strane dve led diodice.Jedan konektor sa donje strane kućišta, ostvaruje vezu sa kablom na izvlačenje a drugi konektor preko adekvatnog kabla omogućava punjenje telefona. Mikroprekidač se nalazi na sredini gornje strane kućišta, na koju se postavlja telefon. Led diodice signaliziraju prisustvo telefona na senzoru i mikroprekidaču, koji aktivira sirenu u slučaju skidanja telefona.\nRIKOLER (Puž sa kablom na izvlačenje)\n- Kabal namotan na oprugu, koja mu omogućava izvlačenje i uvlačenje u kućište, ostvaruje vezu izloženog telefona i centrale.Kućište je plastično, montira se sa donje strane nameštaja i nevidljivo je sa spoljne strane.\nAlarmna centrala za zaštitu telefona od krađe


Dodela MTV nagrada 2011. u Beogradu? – The Kiosk\nDodela MTV nagrada 2011. u Beogradu?\nby adminin Aktuelnoon Posted on 10/03/2010\nNemačka grupa “Tokio hotel”, koja je pre tri godine otkazala koncert u Beogradu, sviraće 28. marta u Beogradskoj areni, rekli su danas predstavnici Arene i muzičke TV mreže MTV. Oni su najavili i mogućnost da u glavnom gradu Srbije bude organizovana dodela evropskih MTV nagrada.\n“Tokio hotel”, tinejdžerska atrakcija iz Nemačke, dolazi u Beograd jer se, prema rečima organizatora, za to ukazala prilika pošto je bend otkazao koncert u Zagrebu, koji je trebalo da mu bude jedini u regionu Balkana.\nTomas Er je rekao da je MTV kao promoter veoma zahvalan Areni što je “povukla” ovaj koncert, i dodao da sada MTV “ima misiju da u Beograd dovede sve obožavatelje ‘Tokio hotela’ iz regiona”. Prema Petričevićevim rečima, Arena će nadalje, u sklopu tešnje saradnje sa MTV-jem, nastojati da redovno dovodi nove muzičke zvezde čija su ciljna grupacija tinejdžeri.\n“MTV promoviše specifičnu estetiku koja u Srbiji nije dovoljno zastupljena, pa je ovo pokušaj edukacije publike”, dodao je Petričević, koji je ocenio da je trenutna koncertna ponuda u Srbiji orijentisana na roditelje, a ne na njihovu decu.\n“I klinci su fanovi, ali (za razliku od roditelja) nemaju novca, i za njih je ponuda najmanja, jer je tu (koncertni) posao najrizičniji”, rekao je direktor Arene, koji je, međutim, ukazao da su bendovi koje slušaju roditelji dece “sve stariji”, i da je dovođenje “budućih velikih zvezda” zapravo “stvaranje baze za budućnost”.\nProdaja karata za koncert “Tokio hotela” počeće danas po cenama od 2.900 dinara za parter, 3.900 dinara za tribine i 4.900 dinara za “fan pit”. Više podataka o prodajnim mestima može se naći na sajtu Arene.


AmCham BiH: Trenutna retorika šteti poslovnoj zajednici i investicijama u BiH - SwissBiH intern. consulting\nPo dolasku u našu zemlju, zamjenik pomoćnika državnog sekretara SAD-a i specijalni izaslanik američkog predsjednika Joea Bidena za Zapadni Balkan, Gabriel Escobar, zajedno sa Ambasadorom SAD-a, Ericom Nelsonom i predstavnicima Ambasade SAD-a u BiH, sastao se sa članovima Upravnog odbora Američke trgovačke komore u BiH (AmCham BiH).\nEscobar je sa predstavnicima AmCham BiH razgovarao na temu ekonomskog razvoja i prosperiteta Bosne i Hercegovine, te je stavljen naglasak na to da privreda i ekonomija ne poznaju nikakve podjele i da ovakva retorika uveliko šteti poslovnoj zajednici, zadržavanju trenutnih i privlačenju novih investicija u Bosnu i Hercegovinu.\nPrivrednici traže prilike za saradnju, a segmenti mogućeg razvoja naše zemlje su raznoliki – od razvoja energetskog sektora, turizma, proizvodnje, pa do različitih uslužnih djelatnosti u kojima postoji potencijal za razvoj, kao i razvoj IT sektora koji je već u snažnom porastu, složili su se predstavnici poslovne zajednice.\nPrvenstvno je važno staviti naglasak na unapređenje procesa, na usklađivanje i harmonizaciju zakona i strategija jer dosadašnji složeni administrativni procesi, birokratija, kao i različita opterećenja i nameti samo otežavaju mogućnost za inovacije i razvoj. U svemu tome je neophodno slušati glas poslovne zajednice jer je ona pokretač pozitivnih promjena koji ujedno treba da generiše posao i prihod za osnaživanje radne snage i bolje uslove rada za sve građane BiH, ali i da zaustavi odlazak radno sposobnog stanovništva iz zemlje.\nNa sastanku je naglašeno da je korupcija u BiH jedan od gorućih problema, te da je potrebna pouzdana primjena vladavine prava i unapređenje svih procesa koji vode ka digitalnoj transformaciji.\nKolektivni rast bi trebao da bude rezultat zajedničkog djelovanja, te je Escobar naglasio da saradnja sa regionalnim privrednim zajednicama je od velikog značaja kako bi se identifikovale mogućnosti i ohrabrili lideri da se fokusiraju na te mogućnosti i da urade više za stvaranje jedinstvenog ekonomskog prostora na Zapadnom Balkanu


Šefica Misije BiH pri EU predala akreditivna pisma predsjedniku EV-a Tusku Šefica Misije Bosne i Hercegovine pri Evropskoj uniji ambasadorica Emina Merdan predala je danas u Briselu akreditivna pisma predsjedniku Evropskog vijeća Donaldu Tusku\n22. 05. 2019. u 17:39 Face.ba\nU razgovoru koji je uslijedio, ambasadorica Merdan se zahvalila predsjedniku Tusku na kontinuiranoj podršci procesu evropskih integracija Bosne i Hercegovine, saopćeno je iz Ministarstva vanjskih poslova BiH.\nPodsjetila je na Izjavu u vezi s procesom integracije Bosne i Hercegovine u EU, koju je Predsjedništvo Bosne i Hercegovine usvojilo na prvoj sjednici 12. decembra 2018. godine, te istakla opredijeljenost Bosne i Hercegovine procesu integracija u EU i spremnost za nastavak aktivnosti s ciljem daljeg napretka u tom procesu.\nNaglasila je i posvećenost Bosne i Hercegovine aktivnostima koje imaju za cilj unapređenje dobrosusjedskih odnosa i regionalne saradnje.\nPredsjednik Tusk je izrazio uime Evropske unije snažnu podršku procesu evropskih integracija Bosne i Hercegovine i pozvao na dalje odlučujuće korake prema članstvu. Ukazao je i na značaj pomirenja i saradnje na zapadnom Balkanu, u okviru procesa evropskih integracija regije, saopćeno je iz Ureda za odnose s javnošću MVPBiH.\nCvijanović se sastala sa Nelsonom: Unaprijediti saradnju institucija RS-a i SAD-a\nNa području Vlasenice ekshumirani posmrtni ostaci jedne osobe


Janković: Podržaćemo Ðilasa - IndeksOnline.rs\nNaslovna srbija Beograd Janković: Podržaćemo Ðilasa\nJanković: Podržaćemo Ðilasa\nBEOGRAD – Predsednik PSG Saša Janković rekao je danas da će taj Pokret podržati Dragan Ðilasa ako se kandiduje za gradonačelnika.\nJanković je, na konferenciji za novinare, naglasio da se taj pokret zalaže za jačanje saradnje sa Narodnom strankom (Vuka Jeremića) i ostalim partnerima sa kojima je već uspostavio saradnju.\nOn je pozvao i DS, ÐB, Pokret “Ne davimo Beograd” na saradnju:\n“Da stanemo zajedno i vratimo Srbiju sa stranputice na koju je krenula”, rekao je Janković.\nDodaje da se može očekivati i raspisivanje vanrednih parlamentarnih izbora, jer procenjuje da lider SNS Aleksandar Vučić tim izborima namerava da “ublaži poraz”, za koji Janković veruje da će doživeti u Beogradu.\n“Koristim priliku da mu čestitam, a Srbiji izjavim saučešće, zbog činjenice da je u Kruševcu ostvario istorijsku pobedu od 98,5 odsto mesta na izborima za savete mesnih zajednica i time svrstao Srbiju sa Severnom Korejom u isti rang zemalja”, rekao je Janković.


ŽOZEFINA – ŽIVOT JEDNE CARICE\n/ ŽOZEFINA – ŽIVOT JEDNE CARICE\nLavovski popust\tKeroli Erikson\tŽOZEFINA – ŽIVOT JEDNE CARICE\nKada je 1804. godine Žozefina Bonaparte klekla ispred svog supruga Napoleona, koji će njenu lepu glavu ukrasiti carskom dijademom, tek poneki iz mase posmatrača znali su za mračne tajne koje krije markantna saputnica harizmatičnog francuskog vojnika koji je, u vihoru jedne bespoštedne epohe nakratko vladao Evropom. Ovo je pripovest o Žozefini, izmučenoj sumnjama i patnjom, o carici umornoj od preljuba, avanturistkinji okovanoj teškim dugovima, o jednoj duboko nesrećnoj ženi koja na ovom svetu svom bolu nije našla lek.\nKada je 1804. godine Žozefina Bonaparte klekla ispred svog supruga Napoleona, koji će njenu lepu glavu ukrasiti carskom dijademom, tek poneki iz mase posmatrača znali su za mračne tajne koje krije markantna saputnica harizmatičnog francuskog vojnika koji je, u vihoru jedne bespoštedne epohe nakratko vladao Evropom. Ovo je pripovest o Žozefini, izmučenoj sumnjama i patnjom, o carici umornoj od preljuba, avanturistkinji okovanoj teškim dugovima, o jednoj duboko nesrećnoj ženi koja na ovom svetu svom bolu nije našla lek. Komentari\nRSD 599.00\tANA BOLEN\nRSD 685.00\tKupci koji su kupili ovaj proizvod, kupili su i sledeće: